चैम्पियन
बोरिस ने मारा
धोखा
नाजायज़ बच्चा
दिवालिया
झूठा
बोरिस शा...आनदार
बोरिस बेकर कौन है?
बोरिस बेकर एक बच्चा है
जिसके सामने एक जलती हुई लौ है।
और वह उसे छूकर देखने की कोशिश करता है कि वह जलता है या नहीं जलता।
या ऐसा ही कुछ।
क्या बोरिस बेकर को जेल जाना होगा या फिर कुछ...
जैसा कि आप देख सकते हैं, इस केस ने पूरे यूरोप में काफ़ी दिलचस्पी पैदा की है।
अदालत में एक ऐसे आदमी की तस्वीर पेश की गई
जिसके पास अपने जगमगाते हुए सफल स्पोर्ट करियर को दर्शाने के लिए कुछ नहीं था,
जिसकी वित्त व्यवस्था अस्त-व्यस्त है और जिसकी प्रतिष्ठा तार-तार हो चुकी है।
अदालत का फ़ैसला सुनाए जाने के बाद से इंतज़ार करना बहुत मुश्किल रहा है।
दो दिन बाद मेरी सज़ा सुनाई जाएगी। बहुत मुश्किल है।
मैं अपना नादिर छू चुका हूँ।
मुझे समझ नहीं आ रहा मैं क्या करूँ।
मैं... मैं इसका सामना करूँगा।
मैं कहीं मुँह छिपाकर नहीं बैठूँगा, न ही कहीं भाग जाऊँगा या फिर...
जो भी सज़ा मुझे मिलेगी, उसे स्वीकार करूँगा।
आज बुधवार दोपहर है। शुक्रवार को मुझे पता चल जाएगा कि मेरी बाकी की ज़िंदगी का क्या होगा।
- बोरिस! - बोरिस!
शुक्रवार 29 अप्रैल, 2022
बोरिस, इधर देखो!
- बोरिस। - क्या तुम आश्वस्त हो, बोरिस?
अपने प्रशंसकों के लिए कोई संदेश देना चाहोगे? इस समय तुम्हारे दिमाग में काफ़ी कुछ चल रहा होगा?
अंदर जाने से पहले कुछ कहना चाहोगे?
हम तुमसे अदालत में मिलेंगे।
बेकर ने जब अपनी सज़ा सुनी
तो उनका चेहरा लाल पर हमेशा की तरह सपाट था।
वह सामने की ओर देख रहा था और मुझे महसूस हुआ...
वह कभी भी काम करके पैसा नहीं कमा पाएगा...
बोरिस बेकर। अपने पैसे को ठीक तरह नहीं संभाला और सारी संपत्ति बेकार की चीज़ों पर उड़ा दी।
उन्हें अब ढाई साल की जेल की सज़ा हुई है।
अगर दुनिया में कोई जगह है जिससे मुझे प्यार है, जिसे मैं अपना घर कहता हूँ, तो वह विम्बलडन है।
1985 विम्बलडन फ़ाइनल केविन करन बनाम बोरिस बेकर
मुझे बताया गया था कि मेरा प्रतिद्वंद्वी,
केविन करन,
हमेशा पहली सीट लेता है।
मेरे कोच ने मुझसे कहा, "तुम पहले बाहर जाना, निडर होकर और तुम वह पहली सीट ले लेना।"
सभी को उसी के मैच जीतने की आशा थी। मैंने सोचा, "यह घबराया हुआ लग रहा है।"
मैंने सोचा कि अगर मैं टॉस जीत गया, तो मैं सर्व करना चुनूँगा
क्योंकि मैं शुरुआती फ़ायदा चाहता था।
मैंने अपनी सर्विस गेम जीत ली और उसे ब्रेक कर दिया।
बोरिस बेकर में किसी किस्म की कोई घबराहट नज़र नहीं आ रही।
गेम और पहला सेट, बेकर जीत गए।
रुख बदलने लगा। अब केविन हावी होने लगा था।
मैं अपनी लाइन चूक रहा था।
पर मैंने उसका सर्व रिटर्न किया और फिर उसे ब्रेक किया।
गेम, बेकर को।
भावनात्मक तौर पर, वह अब ज़्यादा मज़बूत हो गया था।
तो, सेट पॉइंट।
गेम, बेकर को।
चौथे सेट में, मैंने उसे पहली ही गेम में ब्रेक कर दिया। मैं बैठा
और सोचने लगा, "अब मुझे बस अपना सर्व बचाकर रखना है।"
मैं घबराया हुआ था।
मैं गेंद उछालने की कोशिश कर रहा था। गेंद मेरे हाथ से छूट ही नहीं रही थी।
वह बस... उसे जैसे गोंद लग गई थी। वह मेरे हाथ से चिपक गई थी।
डबल फ़ॉल्ट। सब लोगों के मुँह से निकला, "ऊह!"
लव-15।
चलो बोरिस।
तो, मैच पॉइंट, मैं अपने मन में सोचने लगा। मैंने सोचा... "कृपया। हे भगवान,
मुझे बस एक सर्व और दे दो।"
"मुझे बस एक और सर्व की ज़रूरत है।"
चौंतीस साल बाद
बोरिस बेकर, मुद्दे की बात से शुरू करते हैं। क्या आप दिवालिया हैं?
एक ऐसा इन्सान जिसने इतनी सब चैम्पियनशिप जीतीं,
जिसकी इतनी सफल ज़िंदगी थी, उसने ख़ुद को ऐसी स्थिति में कैसे पहुँचा लिया?
तीन बार के विम्बलडन विजेता, बोरिस बेकर को आज लंदन में अदालत को जवाब देना होगा।
सुप्रभात।
वे लोग इसके लिए खेल रहे हैं।
घूम जाओ।
यह वह मशहूर कविता है। रडयार्ड किपलिंग की कविता, जिसका शीर्षक है "इफ़।"
यहाँ पर हम सेन्टर कोर्ट पर जाने से पहले इंतज़ार करते हैं।
हम ऊपर देखते हैं और थोड़ा सा घबरा जाते हैं।
"अगर आप सफलता और असफलता, दोनों को स्वीकार करके
उन दोनों पाखंडियों के साथ एक जैसा व्यवहार कर सकते हैं"
बहुत से खिलाड़ी, हम लोग यह मान लेते हैं कि हम अपने कैरियर के दौरान
जितना पैसा कमा रहे है, बाद में भी उतना ही आता रहेगा।
हाँ, मैं ख़ुद को ही दोष दे रहा हूँ।
- ठीक है। - धन्यवाद।
मेरी आँखें बहुत देर में खुलीं।
मुझे इस बात का पूरा यक़ीन है कि हर चीज़ होने का कोई कारण होता है।
पर यहाँ कारण क्या है? मैंने क्या किया है? ऐसा मैंने क्या किया कि मेरे साथ यह सब हो?
और मैं... फिर कहूँगा, मैं ऐसा...
मैं ऐसा आदमी नहीं हूँ जो कैमरे के सामने रोए
और शिकायतें करते रहना मेरी आदत नहीं है।
मेरे साथ... मेरे साथ जो भी होता है, मैं उसे स्वीकार करता हूँ।
पर यह बहुत मुश्किल है।
यह समझ पाना बहुत मुश्किल है कि यह क्यों हुआ।
मैं जानता हूँ एक दिन मुझे यह पता चल जाएगा। पर इस समय, मुझे नहीं पता यह क्यों हुआ।
यह हो गया! उन्होंने कर दिखाया।
चैम्पियनशिप के...
विजेता हैं, बेकर!
और यह आ गए हैं। बधाई हो, चैम्पियन।
बहुत-बहुत धन्यवाद।
अभी आप कैसा महसूस कर रहे हैं?
यह एक सपने की तरह है, आप समझ रहे हैं
और अब मुझे लगता है मेरे ऊपर इस खेल की ज़िम्मेदारी बढ़ गई है
क्योंकि मेरी उम्र में विम्बलडन जीतना, यह एक...
मुझे यह बहुत ख़ास चीज़ लगती है।
क्या कभी किसी ने कोई चैम्पियनशिप अपने घुटनों पर जीती है?
मुझे नहीं पता।
अगर दो हफ़्ते पहले किसी ने आपसे कहा होता
कि आप यहाँ से विम्बलडन चैम्पियन बन कर जाएँगे,
तो आप उनसे क्या कहते?
वह बिल्कुल मूर्ख है।
और बेकर की जीत के बाद पश्चिमी जर्मनी में ख़ुशियाँ मनाई जा रही हैं।
राष्ट्रपति ने गेम ख़त्म होते ही
उन्हें एक बधाई संदेश भेजा।
और हाइडलबर्ग के पास बेकर के अपने शहर में,
जो रिश्तेदार विम्बलडन नहीं आ पाए थे, उन्होंने टेलीविज़न पर फ़ाइनल देखा।
और बाद में, शानदार घर-वापसी।
लायमन की संकरी गलियों में शहर के लोग समा ही नहीं पा रहे थे।
बूम बूम
कृपया स्वागत कीजिए, बोरिस बेकर का।
- बधाई हो। - बहुत-बहुत धन्यवाद।
- बूम बूम! - वह...
- वह मेरा नाम नहीं है। - हाँ, चलिए अब सबसे पहले
इसी की बात करते हैं। मैं इसके बारे में बाद में बात करने वाला था पर अब यह हो गया है,
- यहाँ तक की "स्पोर्ट्स इलस्ट्रेटेड" के मुखपृष्ठ पर भी। - हाँ।
"बेबी बूमर और बूम बूम बेकर।"
जब मैं पैदा हुआ था, मेरी माँ ने मेरा नाम बोरिस रखा था, न कि बूम बूम
और यही...
यही मुझे पसंद नहीं आता।
क्या आपको महसूस हुआ है कि युवतियाँ...
चार-पाँच महीने पहले आपकी मुलाकात जितनी युवतियों से होती थी, अब शायद उससे ज़्यादा से होती है?
विम्बलडन के बाद, पहले से ज़्यादा लड़कियाँ मिलती थीं।
ज़्यादा लड़कियाँ? हाँ।
बूम! बूम!
द वर्ल्ड वर्सिज़ बोरिस बेकर
भाग एक विजय
बेकर ने सफलता का शिखर चूमा युवा सम्राट
बेकर का जैकपॉट लग गया
मैक के इलाके में बोरिस ने दर्शकों का दिल जीता
सत्रह की आयु में चैम्पियन
बोरिस ने रिकॉर्ड बना डाला
सत्रह वर्षीय पश्चिमी जर्मनी का लड़का
केविन करन को हराकर सबसे छोटी उम्र का
पुरुष एकल चैम्पियन बन गया।
किसी भी टेनिस मैच का फ़ाइनल स्कोर आपको बहुत कुछ बता सकता है।
मेलबर्न
हारने वाला खिलाड़ी उनके आसपास भी नहीं है।
विलियम्स 6-1, 6-2
पहले दो सेट में विजेता अपना सामान्य खेल नहीं खेल पाया
पर फिर वह अपने असली रूप में आया और आसानी से विजय हासिल की।
लेंडल 3-6, 2-6, 6-4, 7-5, 7-5
इन आंकड़ों के पीछे की कहानी बताती है कि पॉइंट किस तरह जीते जाते हैं और क्यों।
न केवल शॉट कैसे मारे गए और कौन सी वॉलीज़ चूकी गईं बल्कि यह भी कि खिलाड़ियों ने अपना इरादा कैसे बदला।
कब सुरक्षित तरीके से खेलना चाहिए और कब ब्रेक करने की कोशिश करनी चाहिए।
जोकोविच 6-7, 6-4, 7-6, 5-7, 6-4
आत्मविश्वास कम होता है और फिर अचानक बढ़ जाता है। ऐसा क्यों?
हार जाने का डर या किसी तरह की कोई जादुई सोच?
महान खिलाड़ी कैसे चालाकी से ख़ुद को यक़ीन दिला लेते हैं कि वे जीत सकते हैं चाहे उसकी संभावना
कितनी ही कम क्यों न हो?
बेकर 2-6, 7-6, 6-4, 7-6
स्कोर से आपको इन सवालों के जवाब नहीं मिल सकते।
बोरिस रेकर (विनाशक) उससे मेरे बच्चों को बचाओ
स्कोर तो केवल एक सुर्ख़ी होता है।
वह कोर्ट जहाँ बोरिस के पास बोलने को कुछ नहीं था
क्या वह ख़ुश हैं या उदास हैं?
झूठा बोरिस
क्या वह जीत गए हैं या हार गए हैं?
कंगाल तीन बार के विम्बलडन चैम्पियन को जेल हुई
ग्रैंड स्लैमर
बेकर के लिए, ख़ासकर, असली कहानी कहीं सुर्ख़ियों में दब कर रह गई।
मैंने बेकर से दो अलग-अलग समय पर बात की थी।
सबसे पहले सन् 2019 में जब उनकी क़ानूनी समस्याएँ शुरू हुईं...
हाँ।
...और फिर दोबारा सन् 2022 में, उनके जेल जाने से तीन दिन पहले।
बाद वाली बातचीत समय के सवाल के इर्द-गिर्द ही घूमती रही।
एक अनिश्चित भविष्य की ओर बढ़ता उसके समय का पहिया
और कैसे उसके अतीत का साया उसके वर्तमान पर छाया हुआ है।
तो, बोरिस, अगर तुम अपने युवा स्वरूप से...
बात कर पाओ तो क्या कहोगे?
यह दिलचस्प है कि तुमने मुझसे यह पूछा क्योंकि
कुछ ही हफ़्ते पहले मुक़दमे के दौरान मेरा बड़ा बेटा मेरे पास आया
और उसने कहा, "पीछे का सोचो तो,
पापा, आपने क्या सीखा?"
मैंने कहा, "बेटा, अपनी समस्याएँ ख़ुद सुलझानी चाहिए।"
मैनेजर, इयॉन टिरियैक, बोरिस बेकर से कितनी कमाई करता है?
- पर्याप्त नहीं है। नहीं। - पर्याप्त नहीं है?
इयॉन टिरियैक बेकर के मैनेजर
मेरा प्रबंधन इयॉन टिरियैक नामक एक आदमी करता था।
मैं 15 वर्ष की उम्र में मॉन्टे कार्लो में एक जूनियर प्रतियोगिता में था।
और राष्ट्रीय मुख्य कोच, उनका नाम गुंथर बॉश था...
गुंथर बॉश बेकर के कोच
...और वह मूल रूप से, रोमानिया से हैं।
और बॉश और टिरियैक बचपन के दोस्त थे।
गुँथर ने इयॉन से कहा, "हमारे यहाँ एक कमाल का जर्मन खिलाड़ी है। उसे एक बार देख लो।"
तो मैं उससे मिला।
दिलचस्प था।
थोड़ा सा गोल-मटोल।
इयॉन टिरियैक की हमेशा से बड़ी, डरावनी मूँछें थीं।
अब वह गियेर्मो विलास का कोच था और मैं थोड़ा घबराया हुआ था।
विलास।
उसके पास जो प्रतिभा थी, शून्य।
पर वह जितनी मेहनत करता था, बेहिसाब।
वह आज तक का सर्वश्रेष्ठ खिलाड़ी था, यह देखते हुए कि किस तरह के लोग आ-जा रहे थे।
और बोरिस बेकर, उस समय,
वही कर रहा था जो उसे करना चाहिए था।
मुझे गियेर्मो विलास के साथ एक हफ़्ते के अभ्यास के लिए हैमबर्ग बुलाया गया था।
विलास टेनिस का सबसे मेहनती खिलाड़ी था।
टिरियैक यह देखना चाहता था, कि मैं कितना सहन कर सकता हूँ।
तो वह कैसा रहा?
मेरा पोर-पोर दुख रहा था कुछ ही...
उसकी आँखों में, यहाँ, वहाँ लाल मिट्टी भर गई थी, ख़ून निकल रहा था।
बहुत दिलचस्प आदमी है।
वह अंधाधुँध मेहनत करता है जब तक उसका कंधा टूटने की कग़ार तक नहीं पहुँच जाता।
बोरिस एक ऐसा नवयुवक है जो बहुत ज़्यादा दृढ़-संकल्प है
और मुझे लगता है कि शायद उस जैसा मेहनती खिलाड़ी मैंने आज तक नहीं देखा।
मुझे उससे प्यार था। मुझे खेलना बहुत पसंद था। मुझे अभ्यास करना पसंद था।
और सबसे ज़्यादा, मुझे जीतना पसंद था।
- मैंने अपना सबसे पहला टूर्नामेंट छः वर्ष की उम्र में जीता। - छः वर्ष?
छः वर्ष की उम्र में।
मुझे याद है छः वर्ष की उम्र में एक छोटी सी ट्रॉफ़ी को हाथ में उठाना।
मुझे ठीक तरह पता नहीं है पर मुझे लगता है वह छोटी ही होगी।
रायनर मार्टिनेल बनाम बोरिस बेकर, पहले स्थान के लिए।
- गेम, सेट, मैच... - हाँ!
सोचो ज़रा। सात साल पहले बोर्ग यहाँ था।
मेरी दुआ है कि तुम भी वैसी ही सफलता प्राप्त करो।
शुभकामनाएँ!
बोरिस, आ जाओ।
जब तुम छः वर्ष की उम्र में कुछ जीत जाते हो
और फिर सात और आठ वर्ष की उम्र में जीतते हो और फिर तुम्हें एक कोच मिल जाता है,
फिर तुम ज़्यादा से ज़्यादा टेनिस खेलते जाते हो।
- तुम सब कितने वर्ष के हो? - ग्यारह।
इन बड़ी प्रतियोगिताओं में अब तुम्हारी पसंदीदा खिलाड़ी कौन है?
बोर्ग!
- आपके पसंदीदा बोर्ग हैं? - हाँ।
बड़े होते समय मेरे हीरो बियोर्न बोर्ग थे।
मुझे वह बेहद पसंद थे। मुझे उनसे प्यार था। मैं उनके जैसा बनना चाहता था।
मैं कभी हार नहीं मानूँगा।
इससे कोई फ़र्क नहीं पड़ता कि स्कोर क्या है, मैच आख़िरी पॉइंट खेले जाने तक ख़त्म नहीं होता है।
बियोर्न बोर्ग
जब आप पाँच वर्ष की उम्र में ही टेनिस खेलना शुरू कर देते हैं तो आप जीतना चाहते हैं।
मतलब, आप उसी के लिए तो अभ्यास कर रहे हैं।
अपनी पूरी ज़िंदगी आप वही करने की कोशिश करते रहते हैं।
बियोर्न बोर्ग को देखकर, मैंने सोचा,
"मुझे कुछ-कुछ इनके जैसा खेलना होगा।"
विम्बलडन टेलीविज़न पर दिखाई जाने वाली टेनिस की एकमात्र महत्वपूर्ण प्रतियोगिता थी।
जब सन् 1980 में उन्होंने वह प्रसिद्ध फ़ाइनल खेला,
युवा बोरिस ने पश्चिमी जर्मनी में मेरे माता-पिता के साथ बैठकर
टेलीविज़न पर वह देखा।
जब आप एक ख़ास स्तर पर पहुँच जाते हैं...
जॉन मैकेनरो
...आपको एहसास होता है कि खेल ज़्यादा मानसिक बन गया है। इच्छाशक्ति का मुक़ाबला।
हाँ, दोनों के दो-दो सेट।
जब मैं चौथे सेट में वह टाइब्रेकर हार गया,
तो मुझे लगा, "मैं यह मैच निश्चित तौर पर हार जाऊँगा" क्योंकि मैं बहुत बुरी तरह थक चुका था।
बिल्कुल अविश्वसनीय।
और बोर्ग क्या सोच रहा होंगे?
मैंने तो सोचा था मैं यह जीत जाऊँगा।
वह... मुझसे ज़्यादा तो अब यह नहीं चाह सकता।
चैम्पियनशिप पॉइंट।
पर उसने जैसे ताकत का कोई नया स्रोत ढूँढ लिया।
चैम्पियन!
बोर्ग 1-6, 7-5, 6-3, 6-7, 8-6
मैं उनकी जीत देखकर अचम्भे से भर जाता था।
हम अपनी जूनियर प्रतियोगिताएँ खेलते हुए कल्पना करते थे कि हम बियोर्न बोर्ग हैं।
उस समय मैं कोर्ट पर बहुत सभ्य तरीके से पेश नहीं आता था।
मुझे ग़ुस्सा आ जाता था। और फिर, मैं अपने रैकेट तोड़ डालता था।
इसलिए, मेरी सज़ा हमेशा यह होती थी कि तीन घंटे के अभ्यास के बाद
मैं एक और घंटा स्टेफ़ी ग्राफ़ के साथ खेलूँ।
पता है, जर्मनी के दो सबसे अच्छे टेनिस खिलाड़ी, वास्तव में आपस में
दस मील की दूरी पर रहते थे।
स्टेफ़ी ग्राफ़ बाइस ग्रैंड स्लैम ख़िताब
बारह वर्ष का होते-होते, मैं 14 वर्ष से कम आयु के बच्चों में सर्वश्रेष्ठ बन गया था।
चौदह वर्ष की उम्र तक, मैंने वयस्क आदमियों के साथ खेलना शुरू कर दिया था
और 14 वर्ष की उम्र में मैं पुरुषों का जर्मन इनडोर चैम्पियन बन गया था।
उन दिनों, टेनिस में केवल तीन प्रबंधन कंपनियाँ थीं
जिनका कोई महत्व था।
वे सब मेरे पिता से मिलने आए।
मार्क मक्कॉरमैक ने तुरंत पैसे देने की पेशकश की और साथ ही डॉनल्ड डेल ने भी
और मेरे पिता को बहुत अपमानित महसूस हुआ कि वह अपने बेटे को पैसों के लिए बेच दें
तो उन्होंने विनम्रता से उन्हें दरवाज़ा दिखा दिया।
और टिरियैक पैसों की कोई बात ही नहीं कर रहे थे।
उन्होंने कहा, "आपका बेटा बहुत प्रतिभाशाली है। मैं चाहता हूँ यह मेरे साथ आ जाए
और मैं अपने बेटे की तरह इसका ध्यान रखूँगा।"
मैंने उसके माता-पिता से बात की।
बहुत सीधे-सादे, सामान्य लोग।
प्यारे लोग। वे सब समझ गए। मैंने उनके साथ एक सौदा किया।
वे घर पर ही रहेंगे और अगर वह कहीं किसी फ़ाइनल में पहुँचता है...
तो कभी-कभी मैं उन्हें फ़ाइनल के लिए आमंत्रित करूँगा और ऐसी सब चीज़ें। मुझे माँ-बाप की दख़लंदाज़ी पसंद नहीं है।
मेरी माँ अब तक, आज तक भी,
यही कहती हैं कि यह उनकी ज़िंदगी की सबसे बड़ी ग़लती थी
कि उन्होंने मुझे स्कूल से छुट्टी लेने दी।
पर फिर, मेरे पिता ने तय किया, "चलो, युवा बोरिस को एक मौक़ा दे देते हैं।"
और इस तरह मैं 16 वर्ष की उम्र में पेशेवर खिलाड़ी बन गया।
मेरा खेल ताक़त से खेलने का था।
मैं हमेशा आगे आकर ज़ोर से शॉट मारता था।
मैं हमेशा बहुत आक्रामक खेलता था।
मेरी रणनीति, वह बहुत पेचीदा नहीं थी।
मैं स्वाभाविक तौर पर समझ गया था कि मेरा तरीका ताक़त लगाकर खेलना है।
सामने वाले पर हावी होना है।
अंत में, सामने वाला चाहे थक जाए, मैं नहीं थकूँगा।
सन् 1984 की पतझड़ में, मेरी वरीयता दुनिया में शायद 100वीं थी।
सितंबर-अक्तूबर के दौरान हर बार
मैं पहले राउंड में हार जाता था।
मैं पहले राउंड में छः-सात बार हारा था
और एक टेनिस खिलाड़ी के लिए वह बहुत लंबा दौर है।
आपको ख़ुद पर संदेह होने लगता है, आपका आत्मविश्वास कम होने लगता है।
और तब मैं टूटने लगा था। और टिरियैक उस समय मेरे साथ थे।
वह रोने लगता था।
"मैं सफल नहीं हो पाऊँगा। मैंने यह किया था और मैं सब कुछ करता हूँ, पर..."
मैं कहता था, "बोरिस, सब ठीक हो जाएगा।"
ज़रा सोचकर देखो। तुम ठीक खेल रहे हो।
मैंने कहा, "इयॉन, मुझे दुनिया के आख़िरी कोनों तक भी सफ़र करके जाने से कोई एतराज़ नहीं है,
पर मुझे कभी-कभी तो जीतना चाहिए ना।"
मेरे लिए, जीतना ही हमेशा सबसे ज़रूरी चीज़ रही।
और उन्होंने कहा, "बोरिस, मैं तुम्हें यक़ीन दिलाता हूँ
कि अगर तुम और तीन महीनों तक ऐसे ही खेलते रहे
तो तुम बहुत बड़ी-बड़ी जीत हासिल करोगे।"
सन् '85 शुरू हुआ,
और मैं दुनिया के बेहतरीन खिलाड़ियों के विरुद्ध मैच जीत रहा था।
और मेरी वरीयता बढ़ कर 30 तक पहुँच गई।
मैं इटैलियन ओपन में पहुँच गया।
मैं सेमी-फ़ाइनल तक पहुँच गया और दुनिया में नंबर 20 बन गया।
अगर आप टेनिस की अंदरूनी दुनिया में शामिल हो, तो आप कह रहे होगे
"यह युवा जर्मन, यह कुछ ख़ास करने वाला है।"
लोग जर्मनी के बोरिस बेकर के बारे में बातें कर रहे थे।
"इस बच्चे को टेनिस खेलते हुए देखना चाहिए।"
सन् 1985 की फ़रवरी या मार्च में शायद, हमने एक प्रदर्शन मैच खेला।
वह सभी निर्णयों के बारे में शिकायतें कर रहा था।
- नहीं! - अंतिम चेतावनी।
और मैं वह मैच आसानी से जीत गया,
तो मैं लॉकर कक्ष में गया और मैंने कहा,
"अरे, बोरिस, सुनो, पहले कुछ जीत लो
और फिर तुम शिकायतें करना शुरू कर सकते हो,
पर जब तक तुम कुछ जीतते नहीं, तुम... बेहतर होगा, यह सब बंद करो।"
अब, मुझे तो सपने में भी ख़्याल नहीं था
कि चार महीने बाद वह क्वीन्स और विम्बलडन जीत जाएगा।
क्वीन्स, विम्बलडन से पहले घास वाले कोर्ट की प्रमुख प्रतियोगिता थी।
मैं फ़ाइनल में जॉहन क्रीक के विरुद्ध खेला था।
जॉहन क्रीक की आवाज़
मैं फ़ाइनल में था और मुझे जर्मनी के एक स्कूली बच्चे के विरुद्ध खेलना था।
मुझे लगा, "यह ख़िताब तो मैं बहुत आसानी से जीत जाऊँगा।"
उसका आत्मविश्वास बढ़ता गया। उसने बहुत ख़तरनाक सर्व करने शुरू कर दिए।
- हाँ! - गेम, सेट और मैच।
बेकर 6-2, 6-3
जब उसने मुझे फ़ाइनल में हराया, मुझे प्रेस के किसी आदमी ने पूछा,
"मिस्टर क्रीक, आपका इस जर्मन स्कूली लड़के के बारे में क्या विचार है?"
मैंने कहा, "अगर वह ऐसे ही सर्व करता रहा तो विम्बलडन जीत जाएगा।"
और वहाँ आप बेकर के माता-पिता को ख़ुशी से पागल होते हुए देख सकते हैं।
बधाई हो!
बधाई हो। हैलो।
आपने इस ट्रॉफ़ी पर कई प्रसिद्ध लोगों के साथ अपना नाम जोड़ लिया है।
लेवर, होड, सेजमैन जैसे लोग और बेशक, मैकेनरो
- और हाल ही में, कॉनर्स। - हाँ।
आपने सही कहा, मतलब, यह बस वहाँ पर एक नया नाम जुड़ गया है।
वह कॉनर्स और मैकेनरो के बीच में है। और मुझे तो यक़ीन ही नहीं हो रहा।
- सत्रह साल की उम्र में। - हाँ। सही है।
- बहुत जल्दी हो गया, है ना? - सही है, हाँ।
मुझे लगा कोई सुनामी आ गई है। जैसे कोई बड़ी सी लहर है। मैं उस पर बहता जा रहा हूँ।
और मैं बस... मैं अपना सामान्य खेल खेलता रहा और जीतता रहा।
प्रतियोगिता के अभ्यास का कोर्ट
क्वीन्स और विम्बलडन के बीच के हफ़्ते में,
उन्होंने मुझे एक बेहतर अभ्यास वाले कोर्ट में डाल दिया ताकि सब लोग मुझे देख पाएँ
और मुझे लगा कि लोग मेरी ओर देखने लगे थे और मुझे उससे बहुत अच्छा महसूस हुआ।
मुझे अपने प्रदर्शन करने वाले कोर्ट में डालो और मैं दिखाऊँगा कि मैं कैसा खेल सकता हूँ।
मतलब, मैं कोई जीतने के बारे में नहीं सोच रहा था।
मैं तो बस उस पल का मज़ा ले रहा था।
मैं एक खिलौनों की दुकान में एक छोटे बच्चे की तरह था।
मुझे लगता है उसने घास पर खेलने का कोई अपना ही आसान तरीका ढूँढ लिया।
घास पर कैसे खेलना चाहिए, यह कोई ठीक तरह नहीं जानता।
मैट्स विलैंडर
कोई भी जो कहता है कि वह घास वाले कोर्ट का विशेषज्ञ है,
वह ज़रूर 60 के दशक का और ऑस्ट्रेलिया का होगा। वे लोग घास वाले कोर्ट के विशेषज्ञ थे।
पर उसके सिवाय, दुनिया में कहीं घास वाले कोर्ट नहीं हैं।
पर फिर, वह तेज़ी से नीचे छलाँग लगाने वाली चीज़ भी थी।
वह, मतलब, सबसे कमाल की चीज़ थी।
घास पर? ठीक है, हो सकता है।
पर वह तो मिट्टी पर छलाँग लगा देता था।
कुछ गेंदों के लिए, मुझे नीचे की ओर छलाँग लगानी पड़ती थी।
मुझे लगता है वैसी हरकतों से सामने वाले को सबसे ज़्यादा समझ आता है कि मैं,
मैं उस पॉइंट को जीतने के लिए किस हद तक जाने को तैयार हूँ।
उस हद तक जहाँ मुझे चाहे थोड़ी चोट ही लग जाए।
टाइम।
अब, सन् 1985 में विम्बलडन में,
टिम मेयॉट के साथ चौथे राउंड के मैच में, वह एक के मुक़ाबले दो सेट से जीत रहा था।
मेरे टखने में बहुत बुरी मोच आ गई।
मुझे लगा अब तो मैं गया।
- अरे, बाप रे। - तीस-15।
अब, टिम अभी भी बेसलाइन पर ही था।
अगर वह नेट के पास होता तो वह मुझसे हाथ मिलाता और मैच ख़त्म हो जाता।
मैं विम्बलडन नहीं जीत पाता।
उसका डिफ़ॉल्ट होने वाला था।
तो मैंने कहा, "बॉश, उसे चिल्ला कर बोलो।"
मैंने आँख के कोने से देखा, बॉश और टिरियैक ऐसे हाथ हिला रहे थे।
अचानक से, जैसे मुझे होश आया और मैंने टिरियैक की आवाज़ सुनी,
"टाइम-आउट माँगो! टाइम-आउट माँगो!"
क्या मुझे तीन मिनट मिल सकते हैं, कृपया?
नहीं, पैर ज़रा सा मुड़ा ही है।
वह अभी अपना टाइम-आउट यानि
चोट के लिए मिलने वाला विश्राम ले रहा है, जो तीन मिनट का होता है।
शारीरिक प्रशिक्षक को लॉकर कक्ष से कोर्ट नंबर 14 पर आना था।
किस्मत अच्छी थी कि वह सेन्टर कोर्ट पर नहीं खेल रहा था।
जब तक डॉक्टर आया, 20 मिनट हो चुके थे।
तो, जॉन, प्रशिक्षक को यहाँ पहुँचने में तीन मिनट से
कहीं ज़्यादा लग गए पर अच्छी बात यह है वह आ गया है।
मेरा टखना पूरा नीला हो चुका था
पर वह इतना ठीक था कि मैं मैच खेलना जारी रख सकूँ।
पंद्रह मिनट के बाद, पासा पलट गया था। भावनात्मक तौर पर, वह पूरी तरह टूट चुका था।
उसने ढंग से मुझसे हाथ भी नहीं मिलाया।
वह दनदनाते हुए कोर्ट से चला गया और मैं उसे दोष नहीं देता।
बेकर 6-3, 4-6, 6-7, 7-6, 6-2
उसके बाद, मुझे नए सिरे से सारी तैयारी करनी पड़ी
क्योंकि 30 के बजाय 130 पत्रकार आ गए थे।
और फिर, आप मिस्टर ऐश, मिस्टर आर्थर ऐश के बारे में जानते होंगे।
ठीक है।
बोरिस, 17 साल की उम्र में क्वार्टरफ़ानल में पहुँचकर क्या तुम्हें हैरानी हो रही है?
हाँ, बेशक।
और तुम्हारा टखना?
हाँ, मेरा टखना, वह बुरी हालत में नहीं है पर बहुत अच्छी हालत में भी नहीं है।
सब लोग बात कर रहे हैं कि इतनी छोटी उम्र में तुम पर कितना दबाव होगा।
तुम्हें कोई वरीयता प्राप्त नहीं है, हालाँकि ऐसे कई और खिलाड़ी भी हैं।
हाँ।
क्या तुम इतना दबाव संभाल पाते हो?
हाँ, शायद। मैं इसे संभालने की कोशिश कर रहा हूँ।
एक पल के लिए बेकर की बात करते हैं।
क्या यह एक पल की सफलता है या यह बच्चा काफ़ी समय तक यहाँ टिका रहेगा?
और अगर यह जीत जाता है तो यह न केवल यहाँ का,
बल्कि चारों मुख्य चैम्पियनशिप में सबसे छोटी उम्र का विजेता होगा।
मुझे नहीं लगता यह पल भर की सफलता है। मुझे वह वाक़ई बेहतरीन खिलाड़ी लगता है।
इस उम्र के, 17 साल के एक युवक के लिए कितना मुश्किल है
कि वास्तविकता से उसका ध्यान न भटके?
एक टेनिस खिलाड़ी किसी भी तरह वास्तविकता पर अपनी पकड़ कायम नहीं रख सकता।
हो गया! उसने कर दिखाया!
चैम्पियनशिप के...
विजेता हैं, बेकर!
विम्बलडन के बाद, टिरियैक मुझे मोनाको ले गए जहाँ मैं उस समय रह रहा था।
उन्होंने कहा, "नहीं। तुम अपने फ़्लैट में वापस नहीं जाओगे।
हम पुराने बीच होटल में कमरा लेंगे
और मैं तुम्हें बताऊँगा अभी क्या हुआ है।"
मैंने कहा, "क्या मतलब है आपका?" "मैं तुम्हें बताऊँगा तुमने अभी क्या कर दिया है।
मैं अब तुम्हें तुम्हारी ज़िंदगी की सही-ग़लत चीज़ें सिखाऊँगा।"
बिना किसी वरीयता के, सबसे कम उम्र का
पहला जर्मन विजेता बनने के क्या मायने होंगे।
टेनिस की दुनिया की अपेक्षाएँ, जर्मनी की,
वैश्विक मीडिया की अपेक्षाएँ क्या होंगी।
कैसे तुम रंगों का मेल करते हो, जैसे, भूरे जूतों के साथ भूरी बेल्ट पहनी जाती है,
काली बेल्ट या शर्ट, टाई वगैरह नहीं,
किस तरह तुम सबके सामने अपनी छवि बनाते हो,
स्पोर्ट्स की दुनिया के सुपरस्टार बनते हो।
उन्होंने कहा, "हाँ, टेनिस बढ़िया है पर जब तुम कोर्ट से बाहर आते हो
तो अब तुम एक हस्ती हो।"
मैंने कुछ नहीं किया।
उसमें ख़ुद ही एक ख़ासियत थी।
उस आदमी में एक आकर्षण था। उसके पास सब कुछ था।
और वह एक बहुत, बहुत बड़ा सितारा बन गया।
बोरिस।
आप क्या कहेंगी अगर वह अभी यहाँ आ जाए?
मैं तुम्हारे साथ एक मैच खेलना चाहूँगी।
हमें बोरिस बेकर पर गर्व है। उसने लायमन को एक बड़ी जगह बना दिया है।
लायमन मशहूर होने लगा है!
और हम राजाओं की तरह ख़ुश हैं।
मुझे बोरिस बेकर अच्छा लगता है।
वह एक अच्छा खिलाड़ी है, मुझे उसका खेलने का ढंग पसंद है और वह युवा है।
- वह जर्मन है। - हाँ।
हट जाओ, माइकल जैक्सन और मैडोना। किशोरों के लिए एक नया आदर्श आ गया है।
प्रसिद्धि का फ़ायदा कैसे उठाना है, यह इयॉन टिरियैक से बेहतर
कोई नहीं जानता था।
ट्रांसिल्वेनिया में जन्मे, वह एक बॉल बियरिंग की फ़ैक्ट्री की उन्नतिहीन नौकरी से बचने के लिए
टेनिस और हॉकी के एक पेशेवर खिलाड़ी बन गए।
रोमानिया में साम्यवाद के पतन के बाद
टिरियैक ने सरकारी उद्योग बहुत सस्ते में ख़रीद लिए
और वह एक अरबपति बन गए।
वह 500 विंटेज यानि पुरानी कारें रखने के लिए मशहूर थे।
टिरियैक का संग्रह
मैनेजर के तौर पर, उन्होंने अपने व्यावसायिक कौशल का
इस्तेमाल करके युवा बोरिस बेकर को लाखों के विज्ञापन दिलवाए और उसे बहुत अमीर बना दिया।
कोका-कोला
कोका-कोला ही है!
शायद वे नहीं जानते कि मेरा टेनिस का सामान प्यूमा बनाती है।
इयॉन टिरियैक जानते थे कि एक छवि बनाकर उसे कैसे बेच सकते हैं।
वही सारे कॉन्ट्रैक्ट तय करते थे। उनके हाथ में ही बैंकों के खाते थे।
वह मेरे जीवन को, एक बहुत अच्छे व्यावसायिक तरीके से, पूरी तरह नियंत्रित करते थे
क्योंकि और कोई तरीका ही नहीं था।
मैंने उसे सिखाया कि अपने पास क्रेडिट कार्ड नहीं रखना है।
जेब में पैसे नहीं रखने हैं।
क्योंकि उसके आसपास के लोग उसका फ़ायदा उठाना चाहेंगे।
वह तब था जब वह बहुत छोटा था।
सत्रह की उम्र में आप अभी भी किशोर ही हो।
मेरे खेलने के दिनों के दौरान, मुझे कभी किसी एटीएम मशीन पर जाना याद नहीं पड़ता।
मुझे याद नहीं पड़ता कि मेरे खेलने के दिनों के दौरान मुझे कभी पता था
कि मेरे खाते में वास्तव में कितने पैसे थे।
काफ़ी थे? बहुत काफ़ी थे।
तुम्हारी फ़्लाइट कितने बजे है?
हम खिलाड़ी, हम कभी किसी यूनिवर्सिटी में पढ़ने नहीं गए।
हमने कभी क़ानून की पढ़ाई नहीं की। कोई व्यवसाय की पढ़ाई नहीं की।
हमारा व्यवसाय तो हमारा खेल था।
तो जब तक हम 30-35 की उम्र के आसपास अपनी खेल की दुनिया से निकलते हैं, ठीक है ना,
हमें पता ही नहीं होता कि यह दुनिया में हो क्या रहा है।
- मिस्टर बेकर। - मिस्टर बेकर।
मिस्टर बेकर?
मिस्टर बेकर, अंग्रेज़ी में एक शब्द...
2002 रिटायर होने के तीन साल बाद
भूतपूर्व विम्बलडन टेनिस चैम्पियन, बोरिस बेकर, को
कर की चोरी के आरोप में साढ़े तीन साल से अधिक की जेल होने की संभावना है।
उन पर 90 के दशक के दौरान, करोड़ों पाउंड का कर
न देने का आरोप है।
मुझे जेल हो सकती है, बेकर ने कहा
बोरिस बेकर की कहानी समझने के लिए,
कभी-कभी समय में थोड़ा आगे-पीछे जाने से समझना ज़्यादा आसान हो जाता है।
लंदन में अपने अपराधों की सज़ा मिलने से बहुत समय पहले,
उनका जर्मनी में भी क़ानून से वास्ता पड़ा था।
चूँकि मेरी ज़्यादा कमाई की ख़बरें फैलने लगी थीं,
जर्मन लोग थोड़ी सी... क्या शब्द है? जलन महसूस करने लगे थे।
"यह युवक जो चाहता है, वह कर सकता है और इतना पैसा कमा रहा है,
तो पक्का कुछ गड़बड़-घोटाला तो चल रहा होगा, है ना?"
मेरे जैसे छोटे लोगों के लिए यह बहुत निराशाजनक है
जब बोरिस बेकर जैसी बड़ी हस्तियाँ बिना किसी सज़ा के बचकर निकल जाती हैं।
वह मनोरंजन के व्यवसाय में है और खेलों के व्यवसाय में भी है,
तो उसे सज़ा तो मिलनी ही चाहिए।
उन्होंने कर की चोरी के लिए केस चलाना शुरू किया।
अगर तुम्हारी विरोधी सरकार है, तो वह बहुत शक्तिशाली है।
सरकार का सारा ध्यान बोरिस के कैरियर की शुरुआत के समय पर अटका हुआ था
जब उनके मैनेजर, इयॉन टिरियैक ने बोरिस को मोनाको में रहने की सलाह दी थी,
जो कम करों वाली जगह होने के नाते बहुत मशहूर है और जहाँ बोरिस अपनी कमाई
जर्मन सरकार से बचाकर रख सकते थे।
जब तक अभियोक्ताओं ने उनकी आमदनी की छानबीन शुरू की
बेकर टिरियैक से अलग हो चुके थे, वापस घर चले गए थे और एक जर्मन युवती से शादी कर ली थी।
वे मायामी में छुट्टी मना रहे थे जब कर पुलिस ने उनके दरवाज़े पर दस्तक दी।
मुझे तड़के ही मेरे वकील का फ़ोन आया कि पुलिस
टैक्स अधिकारियों के साथ, वे तुम्हारे घर पर छापा मारना चाहते हैं।
और सबसे ज़रूरी, वे तुम्हारी तिज़ोरी खोलना चाहते हैं।
मुझे सुबह तीन या चार बजे फ़ोन आया था
और पहली बार तो मुझसे कोड ग़लत बताया गया।
अब तुम यह कहाँ सोच सकते हो कि म्यूनिक में तुम्हारे घर पर सरकार छापा मारेगी।
उसके बाद सब कुछ बहुत अनिश्चित हो गया।
बारबरा बेकर
मुझे लगा, यह कैसे संभव है?
लोग बस अचानक आकर ऐसे कर रहे हैं, आप समझ रहे हैं?
उसके साथ एक अपराधी जैसा बरताव कर रहे हैं।
यह सब उसके लिए बहुत तक़लीफ़देह था, ख़ासतौर पर क्योंकि हम वहाँ नहीं थे।
हम कुछ नहीं कर सकते थे।
और वह अचानक ही हुआ।
हमें लगा वह जैसे घुसपैठ थी, हम पर हमला किया गया था।
मैंने कहा, "वहाँ पर गहने पड़े हैं और बहुत से काग़ज़ात हैं,
पर वहाँ मेरी गर्भवती पत्नी की नग्न तस्वीरें भी हैं, हाँ,
तो उन तस्वीरों का ख़्याल रखना।"
वे सब कुछ ले गए और तस्वीरें अभी भी लौटाई नहीं गई हैं।
मुझे याद है वह फ़ोन पर बहुत समय बिता रहा था,
और उसे कुछ समझ नहीं आ रहा था।
वह काफ़ी उलझन में था और हाँ, बहुत हैरान भी था।
और उदास था।
उनका दावा था कि म्यूनिक में मैंने नाम के लिए एक घर लिया हुआ था
जबकि वास्तव में मैं मोनाको में रहता था।
दो साल के समय के दौरान,
बेकर ने मोनाको में 72 दिन गुज़ारे
जबकि म्यूनिक में सबसे ऊपरी मंज़िल वाले फ़्लैट में 139 दिन बिताए।
मेरी बहन, सबीन, के पास एक फ़्लैट था
और उसके पास एक मेहमानों का कमरा था
और जब मैं अपने दोस्तों से मिलने-जुलने म्यूनिक जाता था,
तो होटल में जाने के बजाय मैं अपनी बहन के फ़्लैट में रहता था।
और वही मेरा अपराध था।
...कि उसने जर्मनी में एक घर रखा हुआ था
और इस कारण से,
केवल ग़ैरक़ानूनी ढंग से अपने कर कम करने के लिए,
उसने अपने टैक्स रिटर्न भरते समय यह तथ्य छुपाया।
जैसा मैंने कहा, अभियुक्त ने ख़ुद स्वीकार किया है कि उसने यह सब जानबूझ कर किया था।
हमारा मुकदमा शुरू हुआ और अभियोक्ता ने जज से मेरे लिए
तीन साल और नौ महीने की जेल माँगी।
और तुम ग़ुस्से से उबल रहे हो,
तुम उठ कर उससे बात करना चाहते हो, कम से कम पूछना चाहते हो
कि उसका दिमाग़ तो ठीक है
पर चुप रहने के सिवाय चारा नहीं था।
मुझे दो साल की परख अवधि मिली।
मैंने 2,50,000 मार्क्स का जुर्माना भरा
और केस बंद कर दिया गया।
बोरिस बेकर ने एक तैयार किया हुआ वक्तव्य जारी किया
जिसमें अन्य चीज़ों के साथ यह कहा गया था,
"यह मेरी सबसे महत्वपूर्ण जीत थी और अब मैं आज़ाद हूँ।"
अब, ज़रा जर्मन सुर्खियों के बारे में सोचिए।
विनम्रता का सबक़
बेकर पैरोल पर
मेरी ज़िंदगी में हवा का हल्का सा झोंका भी आता है तो वह तूफ़ान का रूप ले लेता है।
बिल्ड
जर्मनी के सबसे लोकप्रिय दैनिक समाचारपत्र के वर्तमान संपादक ने
मुझे उसका एक बहुत दिलचस्प कारण बताया।
तीन विषय हैं जिन पर लिखने से उनके समाचारपत्रों की बिक्री हमेशा बढ़ जाती है।
एक है एडोल्फ़ हिटलर,
एक है जर्मनी का एकीकरण,
और एक है बोरिस बेकर।
मुझे पता है मुझे प्रायश्चित करना होगा।
और यही सब ग़लतफहमियाँ मुझे 35 साल से झेलनी पड़ रही हैं।
मैंने उससे कहा था, "अगर तुम कोर्ट पर चैम्पियन बनते हो
तो तुम्हें कोर्ट के बाहर भी चैम्पियन बनना होगा।
मुझे तुम्हारी पिटाई करने पर मजबूर मत करना।
क्योंकि मैं सबके सामने तुम्हें पीट डालूँगा।
इससे कोई फ़र्क नहीं पड़ता कि तुम कितना पैसा कमाते हो
क्योंकि तुम्हारी ज़्यादातर कमाई मैं ही करवाऊँगा
और वह हो भी रहा है।"
खेल की दुनिया का एक बड़ा सितारा 10 प्रतिशत,
पंद्रह प्रतिशत, 20 प्रतिशत कोर्ट पर बनाता है
और बाकी, वह कोर्ट के बाहर कमाता है।
यह पूरा नया खेल है।
टिरियैक के पास स्पोर्ट्स के अपने नए सुपरस्टार का
प्रचार करने के लिए एक पूरी नई योजना थी।
मुझे दुनिया भर की बड़ी-बड़ी कंपनियों
और संस्थाओं के विज्ञापन करने को मिले
और उस योजना का एक हिस्सा था युवा बोरिस बेकर का जीतना।
अगर उसका जीतना बंद हो गया तो पूरी कहानी ही पलट जाएगी, है ना?
जैसे मैं कहता हूँ, "यह सब तो होना ही है।"
एक इन्सान यह कर सकता है या नहीं कर सकता।
अगर तुम्हें बोरिस को एक अच्छा अव्वल खिलाड़ी बनाना है
तो तुम्हें उसमें एक अच्छा टेनिस खिलाड़ी बनने का आत्मविश्वास पैदा करना होगा।
लगातार शायद, पाँच प्रतियोगिताओं में
मैं क्वार्टर फ़ाइनल से आगे ही नहीं बढ़ पाया था।
यहाँ पर क्वार्टर फ़ाइनल, वहाँ पर क्वार्टर फ़ाइनल, उधर भी...
क्वार्टर फ़ाइनल अच्छा था पर कोई बहुत अच्छा नहीं था।
और फिर विम्बलडन से पहले एक बड़ी मुसीबत आ गई।
दबाव बढ़ गया था।
"क्या बोरिस अपना ख़िताब बचा सकता है या वह बस एक बार का कमाल था?"
गेम, सेट और मैच, बेकर।
मैं बिना कोई सेट हारे क्वार्टर फ़ाइनल जीत गया। फिर सेमी फ़ाइनल भी जीत गया।
मैं सोचने लगा, "यह अच्छा है।
यह... मुझे अब ताक़त महसूस होने लगी है।"
और फिर सब लोग कहने लगे, "यह कर लेगा... यह...
वह अब फिर से वैसा ही खेलने लगा है।"
तो, फ़ाइनल में मुझे इवान लेंडल के विरुद्ध खेलना था।
लेंडल, दुनिया में नंबर एक खिलाड़ी।
इवान लेंडल
हाँ। अरे, बाप रे।
उनका सब खिलाड़ियों में आज तक का सबसे अच्छा फ़ोरहैंड था
और वह आज तक की सबसे मुश्किल सर्विस करते थे।
वह खेलते समय कोई भाव नहीं दर्शाते थे, बहुत ज़्यादा ऐसे, जैसे कोई कम्प्यूटर हो।
वह दर्शकों को आकर्षक नहीं लगता था।
उनको लोगों को लुभाना नहीं आता था।
मैं उन्हें टेनिस का सर्वोच्च पेशेवर खिलाड़ी कहता हूँ।
गेम, लेंडल।
विम्बलडन से पहले,
मैंने टिरियैक और बॉश के साथ एक लंबी-चौड़ी बातचीत की थी।
मैं अब वह सब कर चुका हूँ जो आप मुझसे करवाना चाहते थे...
तो मैं आपसे बस एक बार पूछ रहा हूँ, "क्या मैं जैसे खेलना चाहता हूँ, इस मैच को वैसे खेल सकता हूँ?"
मैं अपनी ताक़त के कारण चैम्पियन बना था।
पंद्रह-लव।
गेम, बेकर।
मुझे नहीं लगता मैंने कभी भी बेकर से ज़्यादा
कोई दृढ़ खिलाड़ी देखा है।
कृपया, शांत रहें।
- हाँ! - गेम, सेट और मैच, बेकर को।
बेकर 6-4, 6-3, 7-5
वह, मेरे लिए बिल्कुल अविश्वसनीय था कि तुम्हारे ऊपर उतना दबाव हो,
फिर भी वह विम्बलडन दोबारा जीत गया था।
अपने 19वें जन्मदिन से पहले ही दो बार विम्बलडन जीतना, मतलब, कमाल ही हो गया।
शायद किसी भी प्रतियोगिता में मेरी सबसे महत्वपूर्ण जीत मेरे विम्बलडन ख़िताब को बचाना था।
उसे शायद कह सकते हैं, "सही मायने में मर्द बनना।"
मैं इतना समझदार हो गया था कि समझ पाऊँ कि मैं अपने एहसासों पर भरोसा कर सकता हूँ।
मैं अपनी ताक़त पर भरोसा कर सकता था।
और फिर बाद में मैंने अपने पिता से बात की।
मैंने कहा, "डैडी, ख़बरदार जो लायमन के बीच में से एक और जुलूस निकालने की तैयारी की।"
पर उन्होंने की।
और फिर हमारी जम कर लड़ाई हुई। मैंने कहा, "मैं यह नहीं करूँगा।"
तो फिर उन्होंने कहा, "बेटा,
फिर मैं अपने शहर वापस नहीं जा पाऊँगा। अगर तुम नहीं आए तो तुम मुझे शर्मिंदा करोगे।"
मैंने कहा, "डैडी, आख़िरी बार कह रहा हूँ, यह मेरी ज़िंदगी है।
यह मेरी जीत है। मेरा निर्णय है।
मैं यह कर रहा हूँ क्योंकि मैं आपसे प्यार करता हूँ, आपका सम्मान करता हूँ,
पर यह आख़िरी बार है कि आप मेरे लिए कोई निर्णय ले रहे हैं।"
जब आप इतनी छोटी उम्र के हो और आपको शार्कों से भरे बड़े से समुद्र में फेंक दिया जाए,
तो तैरना सीख पाना बहुत मुश्किल होता है।
पर जब आप तैरना सीख जाते हैं,
तो आपको अजेय होने का एक एहसास होता है जिसका मतलब है आप जीत रहे हैं।
उस साल, पतझड़ के दौरान, मैंने कुछ ऐसा किया जो आज तक किसी ने नहीं किया, न उससे पहले और न उसके बाद।
मैंने लगातार एक के बाद एक हफ़्तों में तीन अलग-अलग महाद्वीपों में तीन मास्टर शृंखलाएँ जीती थीं।
अब मुझसे यह मत पूछना मैं सोया कैसे था।
क्योंकि मैं नहीं सोया था।
एक के बाद एक के बाद एक, मैं लगभग हर प्रतियोगिता जीतता चला गया।
मेरी जैसे एक लय बन गई थी। कोई मुझे छू भी नहीं सकता था।
बहुत से जर्मन लोगों के लिए, एक नाबालिग पेशेवर टेनिस खिलाड़ी
क्या उस चीज़ का प्रतीक था जो शायद असलियत में कहीं खो गई थी?
एक संघर्ष की भावना, कुछ कर दिखाने का जज़्बा, असीम आत्मविश्वास?
प्रोफ़ेसर फ़्रिट्ज़ स्टैमे मनोविज्ञानी
एक तरह से, हाँ। हम चोट खाए हुए लोग हैं
और हम ख़ुश हो जाते हैं, जो सही भी है,
किसी भी ऐसे व्यक्ति को देखकर जो अंतरराष्ट्रीय स्तर पर सफल हो जाता है।
युद्ध के बाद
वह पहला जर्मन था...
वह जर्मन लोगों के लिए उनका हीरो, सिगफ़्रीड था।
डी निबेलुंगन: सिगफ़्रीड (1924) निर्देशक फ़्रिट्ज़ लैंग
वह एक ऐसा युवक था जो ख़ुद को संभाल सकता था।
और उसका व्यक्तित्व किसी बड़े सितारे जैसा ही था।
और लोगों ने उसे हाथों-हाथ लिया।
बोरिस बेकर की एक दिली इच्छा पूरी हो गई।
वह वैटिकन में पोप से मिल लिया।
दो बार का विम्बलडन चैम्पियन
जॉन पॉल द्वितीय के लिए एक टेनिस रैकेट तक लेकर गया।
पोप टेनिस खेलते हैं। वह बहुत अच्छे खिलाड़ी हैं।
वह तैराकी भी करते हैं।
और यह जॉन पॉल द्वितीय ही थे जिन्होंने कुछ महीने पहले
बोरिस बेकर को आकर उनसे मिलने का निमंत्रण दिया था।
याद रहे कि उन्होंने तीन महाद्वीपों पर, तीन अलग-अलग सतहों पर
तीन प्रतियोगिताएँ जीती हैं, अकेले!
हमसे मिलने के लिए धन्यवाद, बोरिस बेकर।
कुछ खिलाड़ियों के बारे में अपनी राय देंगे?
मैकेनरो की वापसी होगी या नहीं?
जो तीन प्रतियोगिताएँ अभी ख़त्म हुई हैं, उनमें वह थे।
उनके लिए यह बेशक बहुत लंबा सफ़र होने वाला है,
पर मुझे लगता है उनके वापस लौटने की वास्तव में संभावना है।
मैकेनरो के वापस आने के बाद क्या आप उनके विरुद्ध खेले हैं?
हाँ, मैं जॉन मैकेनरो के विरुद्ध, वेर्मों में स्ट्रैटन माउन्टेन में खेला था।
फ़ॉल्ट!
मैकेनरो ने बैकहैंड से गेंद ज़ोर से नेट में मारी।
उसमें क्या ग़लत था?
जॉन मैकेनरो
साल की शुरुआत में, मैंने कुछ समय की छुट्टी ली थी।
जब मैं स्ट्रैटन माउन्टेन गया तो मैं बहुत तनाव में था
क्योंकि मुझे लग रहा था कि मुझे जाकर कुछ साबित करने की ज़रूरत है।
और वह छुट्टी के बाद वापस आ रहे थे
और वह इस युवा जर्मन को सबक़ सिखाना चाहते थे।
तो मैं तैयार था,
ऐसा खेलूँगा कि उसे दिखा दूँगा... हालाँकि मैं हमेशा ही बहुत जोश से खेलता था,
पर सामान्य से भी ज़्यादा जोश से खेलूँगा।
बाहर!
जॉन ने अपनी सर्विस पर पॉइंट जीता, 1-लव।
मैक वापस आ गए हैं।
उन दिनों कोर्ट पर माइक्रोफ़ोन होने शुरू नहीं हुए थे
तो खिलाड़ी जो भी बात करते थे, आप सुन नहीं सकते थे।
तो मैं जाकर उस पर रोब डालने वाला था
और एक तरह से...
टेनिस के तरीके की थोड़ी गाली-गलौज करने वाला था।
किनारों की पहली अदला-बदली के समय, क्लिफ़,
मैकेनरो ने बेकर से सम्मान के बारे में कुछ बात की है।
हमें ठीक तरह नहीं पता उन्होंने क्या बोला। हम पूरी तरह सुन नहीं पाए।
उन्होंने कहा था, "बोरिस, मैं तुम्हारा कचूमर निकाल दूँगा, कमीने।"
सोचिए आज अगर कोई ऐसा करे तो क्या होगा।
उसे वहीं जुर्माना भरना होगा।
मैं हैरान रह गया था। घबरा गया था। अब मैं क्या करूँ?
उन ढाई घंटों में मैंने एक नई तरह की अंग्रेज़ी सीखी।
ऐसे शब्द जो मैंने पहले कभी नहीं सुने थे और शायद ही कभी इस्तेमाल किए हों।
उन्होंने कहा कि पहली अदला-बदली के समय आपने उन्हें धमकाया।
मैंने उसे धमकाया पर उससे कोई ख़ास फ़ायदा नहीं हुआ।
वह पहला सेट 6-3 से जीत गए।
वह एक लड़ाई बन गई।
हाँ, मुझे लगता है हमें जॉन मैकेनरो की कमी कुछ तो खल रही थी।
मैंने कभी भी ऐसा कोई और आदमी नहीं देखा है जिसे टेनिस की गेंद की इतनी अच्छी समझ हो,
तो वह हर तरह के कोण ढूँढ लेते थे, और गेंद को ऐसी-ऐसी जगह डालते थे
जिसका आप न तो अभ्यास कर सकते हैं और न ही आप किसी को सिखा सकते हैं।
उनका बड़ा अटपटा सा तरीका था
जिसके कारण उनके विरुद्ध खेलना भी बहुत अटपटा हो जाता था क्योंकि कोई वैसे नहीं खेलता था।
उन्होंने अपना पूरा ज़ोर लगाया और मैंने भी जवाब में वही किया।
मैं कभी किसी लड़ाई से हार नहीं मानता।
मुझे उसका खेलने का तरीका पसंद आया।
वह कोर्ट में चारों तरफ़ भाग रहा था और बस... उसे देखकर बहुत मज़ा आ रहा था।
वह ऐसे था जैसे... उसमें एक बच्चे की ऊर्जा थी हालाँकि उसका शरीर एक वयस्क का शरीर था।
और मैं सोच रहा था,
"टेनिस के इतिहास में इतना ज़ोरदार सर्व और किसी का नहीं है।"
मैं दूसरा सेट जीत गया
और फिर तीसरा सेट टाईब्रेकर तक पहुँच गया और उन्हें चार मैच पॉइंट मिले।
टाईब्रेकर - तीसरा सेट
आठ-सात मैकेनरो।
आपको उस मैच के बारे में और क्या याद है?
मुझे याद है मैच पॉइंट पर मेरे साथ नाइन्साफ़ी हुई थी।
- बाहर! - ओह, नहीं!
मुझे कुछ मैच पॉइंट मिले थे जिनमें से पहले में,
जैसे ही मैं मारने वाला था... "बाहर!"
क्या?
लगता है वहाँ मुझे मेरे कर्मों का फल मिल गया था।
पहले कभी ऐसे निर्णय मुझे महँगे नहीं पड़े थे पर यह वाला बहुत महँगा पड़ा।
और उसके बाद मेरा दिमाग़ बिल्कुल घूम गया।
मुश्किल स्थिति है।
आपको कैसे पता है?
बोरिस बेकर नामक एक युवा और उभरता हुआ प्रतिभाशाली सितारा जीत रहा है।
बेकर 3-6, 7-5, 7-6
मुझे लगता है जॉन को महसूस हुआ,
"यह दूसरी तरफ़ जो कमीना है, वह मेरे जितना ही ज़िद्दी है।
वह जवाब में न नहीं सुनता।"
और उनके मन में उसी पल से मेरे लिए सम्मान पैदा हो गया।
स्प्रैकन सी इंगलिश? यानि तुम्हें अंग्रेज़ी आती है?
खेल बदल रहा था। वह अब ताक़त का खेल बनने लगा था।
उसने इतने ज़ोर से सर्व किए कि उसने मुझे भगा-भगा कर एक तरह से कोर्ट से निकाल ही दिया।
1987 डेविस कप अमरीका बनाम जर्मनी
हम पाँच घंटे तक खेले और तब तक केवल तीन सेट ख़त्म हुए थे।
और बोरिस थका हुआ नहीं लग रहा था।
यह दिन ख़त्म हो गया है।
बेकर 4-6, 15-13, 8-10, 6-2, 6-2
उसके विरुद्ध मेरा रिकॉर्ड उतना ही बुरा था जितना सर्वोच्च खिलाड़ियों के विरुद्ध रहा है।
काश मैं उसके विरुद्ध तब खेल पाता जब मैं अपना बेहतरीन खेल खेलता था।
मैं जानता हूँ वह तब भी जीत ही जाता
पर मैं सोचना चाहूँगा कि मैं इससे बेहतर खेलता।
मुझमें खिलाड़ियों को खिझा देने की बहुत शानदार और अनोखी काबिलियत थी...
1989 पेरिस ओपन सेमी फ़ाइनल
...और फिर खिलाड़ी अपने पूरे ज़ोर से कोशिश करने लगते थे।
मैं सोचता था, "तुमने चुपचाप उन्हें ख़ुद ही अपना सत्यानाश क्यों नहीं करने दिया?"
पर मेरा ख़ुद पर ही बस नहीं था।
एक बार जब मैं पेरिस में बोरिस के विरुद्ध खेल रहा था तो मैंने तय किया,
क्योंकि वह हमेशा एक नक़ली खाँसी सी खाँसता रहता था
और फिर ढोंग करता था कि वह नक़ली नहीं थी।
जैसे कि, वह करता था...
समझ रहे हैं पर वह, मतलब, उसी समय ब्रेक पॉइंट होता था।
तुम कहते थे, "बस भी करो, बोरिस। यह तुम्हें शोभा नहीं देता।"
उन्हें लगा कि आप दिखावे के लिए बहुत खाँस रहे थे और वह इसलिए नहीं था कि...
हाँ।
मेरी बरदाश्त की हद हो चुकी थी, तो मैंने तय किया कि जब भी वह ऐसा करेगा, मैं भी वही करूँगा।
तो जब वह मेरे खाँसने की नक़ल कर रहे थे, तो मैं शायद और ज़्यादा खाँस रहा था।
तो हम दोनों का एक पूरा मैच हो गया वहाँ पर।
कृपया थोड़ी शांति बनाए रखें, धन्यवाद।
कभी-कभी दबाव डालने के लिए, वह खाँसते हैं।
बाहर!
शून्य-15।
क़रीब 10 बार ऐसा होने के बाद, लोग कर रहे थे, "ऊह।" समझ रहे हैं?
उन्हें समझ नहीं आ रहा था यह क्या हो रहा है।
और मुझे मज़ा आ रहा था क्योंकि मैं उसकी इस घटिया हरकत की तरफ़ सबका ध्यान खींच रहा था।
यह आ गई, "वह खाँसी।"
तो आख़िरकार बोरिस ने कहा, "जॉन, बस भी करो।
मेरे साथ थोड़ा आराम से पेश आओ।
मुझे जुकाम है।"
तो मैंने कहा, "तुम्हें यह पिछले पाँच साल से है।"
यक़ीन नहीं होता यह अब तक भी ठीक नहीं हुआ।
केवल चार साल से।
यह सोच पाना मुश्किल है कि वह ऐसा जानबूझ कर नहीं कर रहा है।
लोग ऐसे मेरे ख़िलाफ़ हुए जैसे मैं कोई गब्बर सिंह हूँ।
मैं सोच रहा था, "वे मेरे ख़िलाफ़ क्यों हो रहे हैंं? यह घटिया हरकत तो वह कर रहा है।"
और अभी जो हुआ, उसके बाद भी आपको लगता है यह सही है?
टेनिस एक बहुत बड़े मंच पर खेला जाता है और दर्शक बहुत, बहुत महत्वपूर्ण होते हैं।
वे हमें ऊर्जा देते हैं या हमारी ऊर्जा ख़त्म कर देते हैं,
आप दर्शकों के लिए खेलते हैं या आप उनके विरुद्ध खेलते हैं।
उसने अपनी मुट्ठी उठाई।
बोरिस बेकर ने जीत की ख़ुशी में अपना हाथ हवा में लहराया है!
वह उँगली दिखा रहे हैं!
वह जीत गए हैं, वह बेहतर आदमी साबित हुए हैं...
मैच बेकर
अंत में, मैंने बस यही कहा, "अरे, बोरिस, यार, मैं बस...
माफ़ करना, जो भी हुआ।"
बेकर 7-6, 3-6, 6-3
उसकी तारीफ़ करनी होगी,
उसने कहा, "खेलते हुए जोश में हो जाता है, हम दोस्त हैं।"
मैंने कहा, "धन्यवाद, यार।"
वैसे, मेरे ख़्याल से मैं वह मैच जीत गया था।
तो, यह थी कहानी।
तो, लेंडल नंबर एक,
बेकर नंबर दो।
तो क्या अगले साल, "बेकर नंबर एक" होंगे?
ऊह ला ला, हँ?
मुश्किल सवाल है। ऊह ला ला।
ऑस्ट्रेलियन ओपन चौथा राउंड मसूर बनाम बेकर
गेम, बेकर।
बोरिस बेकर को कोई समस्या नहीं हुई।
ट्रैक सूट में गुंथर बॉश बैठे हैं।
आचार-संहिता का उल्लंघन। कोच से बात कीजिए, मिस्टर बेकर। चेतावनी।
बहुत दिलचस्प है।
सबसे पहले तो, आपको दिखाई भी नहीं दे रहा कि मेरे कोच कहाँ बैठे हैं।
मुझे पता है आपके कोच कहाँ हैं, मिस्टर बेकर।
पर मुझे पता है आप चाहते हैं मैं प्रतियोगिता से बाहर निकल जाऊँ।
- नहीं। - मैं बाहर नहीं निकलूँगा।
बोरिस बेकर की थोड़ी सी झड़प हो रही है।
बाहर! लाइन को छुआ।
शोधन। गेंद अंदर ही है।
- अब सुनिए... - चार-दो मसूर।
पक्का, गेंद अंदर ही थी।
बेकर आवेश में तमाशा कर रहे हैं।
अब उन्होंने वह रैकेट पूरी तरह तोड़ दिया है।
- चुप करो! - शांति बनाए रखें, कृपया।
शांति बनाए रखें, कृपया। धन्यवाद।
मसूर 4-6, 7-6, 6-4, 6-7, 6-2
ऑस्ट्रेलियन ओपन से निकाले जाने के दो दिन बाद ही
उन्नीस वर्षीय बेकर अब गुंथर बॉश का मार्गदर्शन गँवा चुके हैं।
बेकर ने बॉश से कहा कि अब वह लगातार उनका परामर्श नहीं चाहते।
बोरिस बेकर से
अलग होने के दस दिन बाद गुंथर बॉश का क्या हाल है?
उससे कोई ख़ास बेहतर नहीं जैसा दस दिन पहले था।
सच कहूँ तो मुझे मानना पड़ेगा कि मैं अभी तक यह सब पूरी तरह समझ नहीं पाया हूँ
और मुझे लगता है इस सब से उबरने में मुझे कुछ समय लगेगा।
बेकर के होंठ सिले हुए थे
जब आज सुबह वह और उनकी गर्लफ़्रेंड,
बैनी, मेलबर्न से ब्रिसबेन के लिए निकले।
किसी न किसी तरह, मैं आगे भी सफल होता रहूँगा।
मेरा कोई कोच नहीं था क्योंकि मैं कोई कोच चाहता नहीं था।
मैं नहीं चाहता था कोई मुझे बताए कि मैं कैसे अभ्यास करूँ या मुझे क्या करना चाहिए।
और उन दिनों में शायद मुझे किसी की ज़रूरत थी।
उस साल, विम्बलडन में मैं सर्वोच्च वरीयता प्राप्त खिलाड़ी था।
मुझे लगता था मैं अगला बोर्ग बनूँगा, पाँच बार विम्बलडन जीतूँगा और ऐसा सब कुछ होगा।
विम्बलडन दूसरा राउंड पीटर डूहन बनाम बोरिस बेकर
नहीं!
गेंद बाहर थी। क्या कर रहे हो!
डूहन 7-6, 4-6, 6-2, 6-4
मैं हार गया और सब लोग देख रहे थे... मानो दुनिया ही रुक गई हो।
"यह क्या हो गया? हे भगवान।"
क्या लगता है आपको, क्या हुआ था?
दरअसल, मैं बस एक टेनिस मैच हार गया।
मैं कोई लड़ाई नहीं हारा, किसी की जान नहीं गई। मैं एक टेनिस मैच हारा हूँ।
मैं शायद हर चीज़ के बारे में सवाल कर रहा था।
वे तथाकथित दबाव और ज़िम्मेदारियाँ।
मैं थोड़ा अपने आसपास देख रहा था, जैसे कुछ तलाश कर रहा था।
मैं सोच रहा था कि टेनिस के अलावा भी तो ज़िंदगी में कुछ होगा।
मैं जैसे फंस गया था। मैं... मुझे लग रहा था, "मैं इस सबसे बाहर नहीं निकल पा रहा।"
टैबलॉयड पढ़कर तो हमेशा ही मज़ा आता है।
यह रहा "धराशायी! अबलाओं ने बजा दिया तबला।"
बोरिस बेकर को एक बहाना मिल गया है
कि वह कुछ समय से कोई टेनिस मैच क्यों नहीं जीत पाए हैं।
उनका कहना है ऐसा इसलिए है क्योंकि वह बहुत ज़्यादा ऐश कर रहे हैं।
अच्छा, सच में... हद कर दी। "तो, आप जीत क्यों नहीं रहे?"
"अरे, मैं बहुत ज़्यादा ऐश कर रहा हूँ ना आजकल।"
धराशायी! बोरिस को एक नाचीज़ ने धूल चटा दी
बस ऐश करते रहो क्या शुरुआत की है बोरिस ने
धराशायी हो गया!
बहुत ज़्यादा सेक्स ने बोरिस को हरा डाला
ऐश करना क्या होता है? बोरिस ने पूछा
'यह शब्द मेरे शब्दकोष में नहीं है'
'मैच देखने आने वाले लोगों की भीड़ मुझे चाहती है'
प्रतिद्वंदियों का स्टेफ़ को लेकर झगड़ा
बोरिस ने प्लेबॉय छवि को चकनाचूर किया 'मुझे प्यार चाहिए सेक्स नहीं'
क्यों टेनिस का सितारा प्यार में नाकाम है महिलाओं के साथ मेरी समस्याएँ
यूएस ओपन चौथा राउंड ब्रैड गिल्बर्ट बनाम बोरिस बेकर
हाँ, गेम, गिल्बर्ट। गिल्बर्ट।
जब आप किसी के विरुद्ध खेल रहे होते हैं
तो आप हमेशा समझने की कोशिश करते रहते हैं कि आप क्या कर सकते हैं।
ब्रैड गिल्बर्ट
और जो मेरा खेलने का तरीका था, मैं हमेशा अपने प्रतिद्वंदियों के बारे में सोचता था।
बोरिस के विरुद्ध खेलना।
तब तक, वह बहुत मशहूर और सफल हो चुका था।
मुझे हर गेंद के पीछे भागना था, मुझे ज़िद की हद तक दृढ़ संकल्प रहना था।
शायद अगर मैं काफ़ी गेंदों को वापस मार पाऊँ, तो मैं उसे हतोत्साहित करने में सफल हो जाऊँगा।
फिर मुझे एक मौक़ा मिला।
गेम और चौथा सेट, गिल्बर्ट 7-5।
जब मैं वापस ब्रेक करता था तो बोरिस ख़ुद पर चिल्लाने लगता था...
और इस तरह की कई चीज़ें।
मुझे उसे हताश होते देखकर मज़ा तो आ रहा था।
इससे भी ज़्यादा निराश वह चेहरा है जो जर्मन टेलीविज़न कमेंट्री बॉक्स में है।
लगता है आज बोरिस को बहुत मुश्किल होने वाली है।
गुंथर बॉश,
जो साल की शुरुआत तक बोरिस बेकर के कोच थे।
गुंथर बॉश
जर्मन ब्रॉडकास्ट
यह उसकी अपनी ग़लती है।
हाँ, यह गाली विमान को दी गई थी...
विमान गरजता हुआ हमारे सिरों के ऊपर से ग़ुज़रा।
बेकर को विश्राम लेना पड़ा।
उसमें बहुत देर लग गई।
उसे सर्व करना ही होगा।
उसे सर्व करना होगा नहीं तो उसकी लय टूट जाएगी।
यह विश्राम बहुत लंबा हो गया है।
यक़ीन नहीं होता।
हर किसी के जीवन में ऐसा दौर आता है
जब वे दबाव महसूस करते हैं, चाहे वह सही कारणों से हो या ग़लत कारणों से।
मेरे आगे कुआँ और पीछे खाई थी,
तभी मुझे इतना दबाव महसूस हो रहा था।
गिल्बर्ट 2-6, 6-7, 7-6, 7-5, 6-1
मैं बस थका हुआ था।
बोरिस बेकर
पूरा हफ़्ता मेरे मैच बहुत मुश्किल थे। मुझे बहुत कोशिश करनी पड़ रही थी।
और इसलिए... एक समय के बाद, उसका प्रभाव पड़ेगा ही पड़ेगा।
सन् '87 में, मैं लगातार अच्छा प्रदर्शन करने और जीतने के दबाव को
झेल नहीं पा रहा था और मुझे नींद आनी बंद हो गई।
मुझे हमेशा जेट लैग रहता था और मैं बस... मेरा दिमाग़ कभी शांत ही नहीं होता था।
मैं दो साल से खेल रहा था, थका हुआ था।
मैंने जर्मन टीम के डॉक्टर से बात की,
उन्होंने कहा, "यह एक हल्की सी नींद की गोली है,
तुम इसे आराम से ले सकते हो और यह...
छः घंटे बाद जब तुम उठोगे तो एकदम ठीक महसूस करोगे।"
पर उसकी तुम्हें आदत पड़ जाती है और वह बहुत तेज़ थी।
और पाँच-छः घंटे के बाद जब तुम उठते हो तो तरो-ताज़ा नहीं होते।
तुम्हें अपना सिर घूमता महसूस होता है।
और उसे लेकर सोने की मुझे इतनी आदत पड़ गई थी कि उसे लिए बिना मैं सो ही नहीं पाता था।
तो प्रतियोगिता के बाद, मैं वह नहीं लेता था।
पर अगर तुम्हें नींद की गोलियों की लत लग जाए
तो उनके बिना तुम वैसे भी सो नहीं पाते।
मैं पूरी रात पलक भी नहीं झपकता था।
कभी किसी से बातें करके समय बिता लिया, कभी बाहर चला गया, कोई ड्रिंक ले ली।
मैं किसी पेशेवर खिलाड़ी की जीवनशैली नहीं जी रहा था।
मैं ख़ुद के साथ ढोंग करता रहा कि मैं खेल रहा हूँ और सब कुछ ठीक है।
तब तक मैं समझ नहीं पा रहा था कि वह सब कैसे बदलूँ।
यह कहना होगा कि हैमबर्ग के रॉथेनबॉम में हालात सामान्य नहीं थे।
खचाखच भरे हुए स्टेडियम में,
कई लोगों को कोई जगह नहीं मिली हालाँकि उनके पास वैध टिकटें थीं।
यह बढ़ती हुई बेचैनी सेन्टर कोर्ट पर भी महसूस की गई
जहाँ, बोरिस बेकर, कभी-कभी, हर तरह के दाँव-पेंच से मात खा रहा था।
अगर आप कोर्ट को या दर्शकों को दोष देना चाहते हैं...
आपको यह मानना ही पड़ेगा कि वह अच्छा नहीं खेले।
और वह यह मानना नहीं चाहते।
सन् '85 के विम्बलडन के बाद से मैं जर्मनी में किसी प्रतियोगिता में नहीं खेला हूँ।
मुझे नहीं पता था मेरे इतने सारे प्रशंसक हैं!
मैं बस चाहता था कि मेरे साथ बाकी खिलाड़ियों जैसा ही बरताव किया जाए।
जर्मनी में, वह संभव नहीं है
क्योंकि बाकी लोगों के लिए, मैं शायद ख़ास हूँ।
बोरिस और स्टेफ़ी ग्राफ़ के साथ,
उन दिनों जर्मनी में टेनिस बहुत ज़्यादा महत्वपूर्ण बन गया था।
उस समय, जैसे, टेनिस की लोकप्रियता बढ़ती जा रही थी।
यक़ीन नहीं होता था कि उसमें लोगों को कितनी दिलचस्पी थी।
वह जैसे जर्मनी का अपना माइकल जॉर्डन था।
आप कह सकते हैं कि अमरीका में मेरी बहुत शोहरत थी
पर मेरे साथ कभी ऐसा नहीं था कि मेरे जीवन के हर पहलू पर उसका असर हो।
उसे वह सब झेलना पड़ रहा था।
आप 14 दिन तक रहेंगे?
नहीं, ज़्यादा। लगभग एक महीना रहूँगा।
- एक महीना? ठीक है। - हाँ।
क्या मुझे आपका ऑटोग्राफ़ मिल सकता है?
हाँ, ज़रूर।
वेल के नाम। व।
- व? - व-ए-ल।
शुरुआत में जर्मनी को बोरिस पर बहुत गर्व था।
वह उनका बहुत बड़ा हीरो था
पर उसे... मुझे लगता है ईर्ष्या जैसी समस्याओं को झेलना पड़ा।
बिल्कुल वैसे जैसे मेरे साथ स्वीडन में हुआ था।
कोई समस्या नहीं है।
- सब कुछ... - अभी तक नहीं।
...नियंत्रण में है।
अगर आप टेनिस खिलाड़ी के तौर पर सफल नहीं हुए
तो आप एक पुरुष मॉडल बन सकते हैं, हँ?
आप टेनिस क्यों नहीं खेल रहे?
यह अच्छा सवाल है।
कुछ लड़कियाँ, वे ऐसे कमाल के ख़त लिखती हैं...
- बियोर्न को? - हाँ।
और उन्हें मैं खोलती हूँ क्योंकि उसके पास समय नहीं है।
मुझे बियोर्न बोर्ग से प्यार है
मेरे पास समय नहीं है।
यह मुझे ख़त खोलने ही नहीं देती। समस्या तो यह है।
उन ख़तों में किस तरह की चीज़ें लिखी होती थीं?
"मैं तुमसे मिलना चाहती हूँ।" और उनमें फ़ोन नंबर लिखे होते हैं,
वे अपनी तस्वीरें भेजती रहती हैं और यह सब तो छोटी चीज़ें हैं।
और कई चीज़ें भी होती हैं जो मैं बता नहीं सकती।
सच में?
- बढ़िया। - ठीक है।
वे आपको एक स्तर तक ले जाते हैं जहाँ आप एक खिलाड़ी होने के नाते पहुँचते हैं।
और जब आप उस स्तर तक पहुँच जाते हैं,
शायद वे लोग आपको थोड़ा नीचे गिराना चाहते हैं।
जर्मनी में बोरिस के साथ बिल्कुल यही हुआ।
वह अपने देश में बहुत ज़्यादा लोकप्रिय और प्रसिद्ध है। हमेशा से था और हमेशा रहेगा।
मैट्स विलैंडर
अगर आप बोरिस की किसी के साथ तुलना करना चाहें तो नहीं कर सकते।
क्योंकि बोरिस पहला जर्मन टेनिस खिलाड़ी है जिसने कुछ बड़ा हासिल किया था।
और हमारे पास बियोर्न बोर्ग था।
और बियोर्न बोर्ग पहले ही... स्वीडन में हमारे लिए रास्ता तैयार कर चुके थे।
कुछ समय के लिए तो हमारा बालों का स्टाइल भी एक ही था।
मैं एक हैडबैंड भी पहनता था पर फिर एक दिन मेरे भाई ने पूछा,
"तुमने हैडबैंड क्यों पहना हुआ है?" मैंने कहा, "पता नहीं।"
पर बोरिस, वह तो बिल्कुल बाहर नहीं जा पाता था।
मुझे लगता है एक जर्मन सुपरस्टार होने से आपके ऊपर दबाव बहुत ज़्यादा बढ़ जाता है।
मुझे लगता था प्रतियोगिता के प्रति, जर्मनी के प्रायोजकों के प्रति
और पता नहीं किस-किस के प्रति मेरे कुछ दायित्व हैं।
तो मैं ख़ुद को एक जंजाल में फँसा हुआ महसूस करता था और मुझमें शायद इतनी हिम्मत नहीं थी कि कह पाऊँ,
"सुनो, बस करो। मैं कुछ समय के लिए छुट्टी ले रहा हूँ।"
मैं अपनी निजी ज़िंदगी में संतुष्ट नहीं था।
मैं ग़लत दोस्तों के साथ था, शायद मेरी गर्लफ़्रेंड भी ग़लत थी।
मेरे आसपास का वातावरण ग़लत था जो न तो मुझे संतुष्ट कर पा रहा था
और न ही मुझे वे जवाब दे रहा था जिनकी यूरोप में
बड़े होते एक नवयुवक के नाते मुझे तलाश थी।
तो मैंने क्या किया? मैंने अपना माहौल बदल दिया।
मैंने एक नया कोच नियुक्त किया जिसे मैंने चुना था, टिरियैक या बॉश ने नहीं।
वह बॉब ब्रैट नामक एक ऑस्ट्रेलियन था।
इयॉन ने उस समय मुझसे कहा था कि मैं उसकी पसंद नहीं था।
बॉब ब्रैट की आवाज़
मुझे उससे कोई फ़र्क नहीं पड़ा।
बोरिस अपनी मरज़ी का मालिक था।
इयॉन ने कहा, "उसे मत रखो। मुझे नहीं लगता वह तुम्हारे लिए सही रहेगा।"
और जितना ज़्यादा वह यह कहते रहे, उतना ही ज़्यादा मैं बॉब को रखना चाहता था।
बोरिस के ख़ास स्वभाव का एक और उदाहरण।
मुझे टिरियैक के सामने फिर से अपने नज़रिये
और उनके नज़रिये के बीच के फ़र्क को साबित करना था।
हाँ, वह अभी भी मेरे गुरू थे, अभी भी मेरे लिए सबसे महत्वपूर्ण थे
पर मुझे लगा कि अपने लक्ष्य तक पहुँचने के लिए
मुझे किसी अलग रास्ते पर चलना होगा।
1988 मास्टर्स फ़ाइनल इवान लेंडल बनाम बोरिस बेकर
चैम्पियनशिप पॉइंट बोरिस बेकर को।
टाई-ब्रेक पाँचवा सेट लेंडल 5 - बेकर 6
बोरिस बेकर मैच पॉइंट
मास्टर्स में खेलने का अधिकार पाने के लिए
आपको दुनिया के सर्वोच्च आठ खिलाड़ियों में आना होता है।
सन '85 में, मैं फ़ाइनल तक पहुँच गया और लेंडल से हार गया।
सन '86 में, मैं किससे हारा? लेंडल से।
सोचिए इस बार मैं फ़ाइनल में किसके विरुद्ध खेल रहा था?
टाई-ब्रेक पाँचवा सेट, आगे-पीछे।
वह हारना नहीं चाहते थे, मैं हारना नहीं चाहता था।
मेरा मैच पॉइंट था।
मैच पॉइंट पर हमारी इतनी लंबी रैली हुई जितनी आज तक मैच पॉइंट की स्थिति में कभी नहीं हुई थी।
अगर मैं जीतता, तो मैं मैच जीत जाता।
मेरी गेंद नेट की रस्सी से टकराई...
और उछली।
हम दोनों ने नहीं देखा कि वह किस तरफ़ टकराई।
हमें अम्पायर का निर्णय सुनना पड़ा था।
जब उसने कहा, "गेम, सेट, मैच," कोई जर्मन झंडा लेकर आया
और थोड़ा इधर-उधर भागा।
उसके बाद मुझे एक के बाद एक सफलता मिलती चली गई।
मैंने यूएस ओपन जीता, इवान को हराया।
बोरिस बेकर 1989 यू.एस. ओपन चैम्पियन
मेरा यूरोप में कम से कम समय बीतने लगा।
मैं अपना ज़्यादातर समय अमरीका और ऑस्ट्रेलिया में बिताने लगा
और बस बोरिस बेकर होने से शायद बचने लगा।
मुझे बॉब बहुत पसंद आया और जो उसका तरीका था
और जैसे वह अभ्यास करता था।
और मुझे फिर से टेनिस खेलने में मज़ा आने लगा
क्योंकि मैं पूरा दिन केवल वही नहीं करता था।
मेरे लिए इतना काफ़ी नहीं है कि मैं दिन में तीन घंटे टेनिस खेलूँ
और फिर सो जाऊँ।
मेरे लिए वह बहुत भयानक होगा।
इसलिए, मुझे और ऐसी चीज़ें करनी होंगी जो मेरे दिमाग़ को काम करने के लिए प्रोत्साहित करें,
मुझे प्रेरित करें।
मिस्टर बॉश, आप बोरिस को एक दशक या शायद उससे भी लंबे समय से जानते हैं।
थोड़ा लंबे समय से, हाँ।
बीते समय के बारे में सोचें, तो आपको क्या लगता है, उनकी सबसे बड़ी ताक़तें और सबसे बड़ी कमज़ोरियाँ क्या हैं?
मैंने इसके बारे में अपनी किताब में लिखा है।
प्रतियोगिताओं के दौरान, बेकर का मुक़ाबला एडबर्ग से या बेकर का मुक़बला लेंडल से नहीं होता।
अक़्सर, बेकर का मुक़ाबले बेकर से ही होता है।
और अगर वह इस बेकर से, अपने अंदरूनी प्रतिद्वंद्वी से
निपट लेता है, तो वह गेम जीत जाएगा।
एडबर्ग 6 6 5 2 बेकर 3 4 7 1
यह बस बहुत ज़्यादा है।
स्टेफ़ान एडबर्ग
स्टेफ़ान एडबर्ग मेरे सबसे मुश्किल प्रतिद्वंद्वी थे।
उनके जैसा बेहतरीन सर्व-एवं-वॉली खिलाड़ी आज तक नहीं हुआ था।
मैं उनकी तुलना नर्तक-अभिनेता, बैरशनिकोव से करता हूँ।
वह कोर्ट में इस तरह हवा में तैरते थे जैसे बैरशनिकोव मंच पर नृत्य करते थे।
वह आसानी से और तेज़ी से इधर-उधर भागते थे पर कभी भी अपना संतुलन नहीं खोते थे
और फिर भी हमेशा सही जगह पर पहुँच जाते थे।
एडबर्ग के विरुद्ध खेलकर मुझे पता चल जाता है कि इस समय मेरी कैसी हालत है।
अगर मैं उनके विरुद्ध 6-4, 6-4 से जीतता हूँ तो मैं समझ जाता हूँ कि शारीरिक तौर पर एकदम तंदुरुस्त हूँ
पर अगर वह मुझे बुरी तरह हरा देते हैं तो मुझे पता चल जाता है मुझे और अभ्यास की ज़रूरत है।
1988 विम्बलडन फ़ाइनल स्टेफ़ान एडबर्ग बनाम बोरिस बेकर
सन् '88 में। एडबर्ग।
विम्बलडन के सेन्टर कोर्ट पर जिसे मैं अपना घर मानता हूँ।
एडबर्ग ने बहुत सुंदर वापसी की है।
बेकर उन पर हावी हो रहे थे पर उन्होंने हिम्मत नहीं हारी।
जब उनका आपस में मुक़ाबला होता था, तो एक स्वीड होने के नाते आप किसका समर्थन करते थे?
क्या आपका समर्थन...
बेशक मैं स्टेफ़ान का ही समर्थन करता था।
चैम्पियनशिप पॉइंट।
विम्बलडन, उन्होंने तीन बार खेला था।
वह प्रतिद्वंद्विता, टेनिस के लिए बढ़िया है।
गेम, सेट, मैच, एडबर्ग।
एडबर्ग 4-6, 7-6, 6-4, 6-2
बेकर एक बार फिर टेनिस की
सबसे मशहूर ट्रॉफ़ी अपने हाथ में लेना चाहते हैं।
आपको हार को स्वीकार करना और यह मानना कि आप ग़लत थे, सीखना होगा।
और यह कि हारना भी खेल का हिस्सा है और वह मुश्किल हिस्सा है।
माइकल स्टिच
क्योंकि अगले ही मैच में, आपको इस तरह खेलना होगा
- जैसे कि आप जीतने वाले हैं। - हाँ।
1989 विम्बलडन फ़ाइनल स्टेफ़ान एडबर्ग बनाम बोरिस बेकर
मेरे दिमाग़ में मेरा प्रतिद्वंद्वी हमेशा एडबर्ग रहता है।
स्टेफ़ान एडबर्ग सोच रहे होंगे कि अचानक यह क्या हो रहा है।
तो चैम्पियनशिप पॉइंट बोरिस बेकर को।
गेम, सेट, मैच। बेकर।
बेकर 6-0, 7-6, 6-4
और बोरिस बेकर का सही मायने में शानदार प्रदर्शन,
जिन्होंने अभी अपना रैकेट दर्शकों के बीच फेंक दिया है।
मैंने पहले कभी किसी को ऐसा करते हुए नहीं देखा।
आपको यहाँ वह ऊर्जा महसूस होती है, हँ? यहाँ के माहौल में वह ख़ास एहसास होता है, हाँ।
हाँ।
और युवा खिलाड़ी उसी से घबरा जाते हैं।
वे इसका सामना नहीं कर पाते। इसे नज़रअंदाज़ नहीं कर सकते।
इससे छुप नहीं सकते।
आप जीवन के उतार-चढ़ाव से गुज़रते हैं
और अपनी प्रेरणा, अपनी सफलता की भूख खोने लगते हैं।
और आप केवल टेनिस खेलते रहने के बजाय कुछ अलग चीज़ें करना चाहते हैं
तो पिछले साल उसका वापस आना...
नोवैक शारीरिक तौर पर तंदुरुस्त है, मानसिक रूप से स्वस्थ है।
और होगा क्यों नहीं? यह दुनिया की सबसे अच्छी चीज़ है।
मैं यह मान लेता, कि यह हो सकता है।
मेरे साथ भी यही हुआ था।
ठीक है, बोरिस और मैक, आपका बहुत-बहुत धन्यवाद।
और रॉजर फ़ेडरर कोर्ट पर आएँगे...
मुझे हमेशा से मीडिया और पत्रकारिता में बहुत दिलचस्पी रही है।
पर मुझे बहुत निचले स्तर से शुरुआत करके मेहनत करके ऊपर आना पड़ा
और फिर मैं कैमरे के सामने आकर टेनिस के बारे में बात करने लायक बना।
उसके बाद तो उन्होंने मुझे विम्बलडन फ़ाइनल में सह-मेज़बानी भी करने दी।
यह तो फ़ोरहैंड का खेल बन रहा है।
कौन ज़्यादा ज़ोर से मारेगा?
फ़ेडरर बैकहैंड से घुमाकर लाए
और ज़ोर से फ़ोरहैंड मारा है।
"डेली सर्व" में स्वागत है।
ऐडम पीकॉक, बोरिस बेकर और किम क्लास्टर्स के साथ।
उन्होंने जो देखा, वह उन्हें पसंद आया होगा।
हारना भी जीतने का हिस्सा है, टेनिस खेलने का हिस्सा है और...
मतलब, मुझे टेनिस के बारे में बहुत अच्छी तरह पता है।
विवरणकार के तौर पर बोरिस की सफलता का कारण केवल उनकी टेनिस की जानकारी नहीं था।
वह कहानियाँ बहुत अच्छी तरह से सुनाते हैं। जो उनमें मेरी दिलचस्पी का एक कारण था।
उनके लिए खिलाड़ी फ़िल्मों के पात्रों की तरह होते हैं।
उनका सुनाया आँखों-देखा हाल बहुत मज़ेदार, आकर्षक और दिलचस्प हो सकता है।
कभी-कभी मैं सोचता हूँ कि क्या यह वास्तव में इतना मज़ेदार है।
तो तुम्हें दो मिले, फिर दो साल तुम चूके और फिर एक और मिला।
फ़ाइनल, फ़ाइनल, फ़ाइनल, फ़ाइनल।
स्टेफ़ान ने बोरिस को हराया, बोरिस ने स्टेफ़ान को।
और फिर वह तीसरी बार खेले जो पाँच सेट तक मैच चला।
बहुत शानदार मैच था।
पीटर।
- चालीस सेकंड। - हाँ।
सन् '90 में, मुझे अभी भी नींद की गोलियों की आदत थी।
विम्बलडन फ़ाइनल से पहले,
मैंने सुबह के पाँच बजे अपनी आख़िरी नींद की गोली ली।
ग़लती कर ली।
अभ्यास का समय 11:00 बजे का था और मैच दोपहर को दो बजे था।
मैं सुबह 11:30 बजे घूमते हुए सिर के साथ उठा।
जल्दी से थोड़ा सा कुछ खाया और क्लब की ओर भागा।
"क्या मैं थोड़े से हाथ मार सकता हूँ?"
तो मैंने 12:30, एक बजे थोड़ा-बहुत अभ्यास किया।
फिर मेरा मैच शुरू हुआ।
मेरा शरीर इतना धीमा चल रहा था कि चाहे मैं जो भी करूँ, गेंद मेरे पास से निकल जाती थी।
मुझे समझ नहीं आ रहा था मैं क्या कर रहा था।
मैं पहला सेट हारा, दूसरा सेट हारा।
तब तक मेरा काफ़ी पसीना निकल गया होगा, लगता है फिर मैं जाग गया होऊँगा।
बहुत बड़ी वापसी।
पाँचवें सेट में मैं 4-1 से आगे था।
मुझे घबराहट होने लगी।
गेम, एडबर्ग।
आपके शरीर के हाव-भाव इससे पता चलते हैं कि आप कोर्ट पर कैसे चलते हैं।
आपके कंधे सीधे हैं या नहीं,
कुछ भी करते समय अगर आप थोड़ा सा आगे की ओर झुके हुए हैं।
जिसका आपको ख़ुद चाहे एहसास न हो पर आपका प्रतिद्वंद्वी वह देखता है। वह उसे महसूस कर लेता है।
और वह छोटा सा पल आपकी हिम्मत कम कर देता है, आपका आत्मविश्वास कम कर देता है,
आपका ख़ुद पर से भरोसा कम कर देता है और दूसरे खिलाड़ी को वह बढ़त मिल जाती है।
आप न वह समझा सकते हैं और न ही लिख कर बता सकते हैं कि क्या हुआ था।
वह एक छोटे से पल के लिए आपके मन में कौंधा हुआ एक विचार होता है
जो मैच की दिशा को किसी भी ओर पलट सकता है।
गेम, सेट, मैच एडबर्ग।
एडबर्ग 6-2, 6-2, 3-6, 3-6, 6-4
अंत में वह 6-4 से जीत गया।
मैंने ख़ुद से कहा, "बेवकूफ़। तुम जानते हो तुम उसे इससे पहले ही हरा सकते थे।
तुम्हें नींद की गोलियाँ बंद करनी होंगी। उनसे तुम्हारा कोई भला नहीं होने वाला।"
तो वह एक मैच ऐसा था जो शुक्र है मैं हार गया।
मुझे याद है उसके बाद जल्दी ही मैंने अपनी आख़िरी डिब्बी को खिड़की से बाहर फेंक दिया।
और मैंने कहा, "नो मास," यानि अब और नहीं, यह बस...
यह अजीब है।
बोरिस ने कहा कि उन्होंने सन् 1990 में एडबर्ग से हारने के तुरंत बाद अपनी नींद की गोलियाँ फेंक दी थीं,
पर अपनी किताब में,
उन्होंने लिखा था कि आख़िरी डिब्बी पूरे दो साल बाद उनकी पत्नी ने फेंकी थी।
क्या यह केवल याददाश्त में गड़बड़ का साधारण सा मामला था?
मेरा ड्रग्स के साथ कभी कोई वास्ता नहीं पड़ा था।
तो मुझे तो लगता था कि यह कोई ख़तरनाक चीज़ है।
मुझे तो समझ में भी नहीं आता था कि वह ये क्यों लेता है।
मुझे बस पता था कि वह इन्हें लेना नहीं चाहता था और वह कहता था इनसे उसे कोई फ़ायदा नहीं होता था,
तो मैंने उन्हें टॉयलेट में बहा दिया।
हाँ। मुझे समझ नहीं आया। क्या उसने कोई अलग कहानी सुनाई है?
देखो, कभी-कभी, ऐसा होता है कि कोई हालात थे, जिस समय आप मेरी ज़िंदगी का हिस्सा थे,
और वह वाक़ई बहुत बड़ा हिस्सा थी,
और कुछ और दोस्त भी बहुत बड़ा हिस्सा थे,
जब आप ख़ुद अपने मन में तय कर लेते हैं कि कुछ चीज़ों के साथ
क्या हुआ था।
और आपको यक़ीन होता है कि वही सच है।
अब, चूँकि नींद की गोलियों की ज़रूरत मुझे थी,
मुझे पता है मैंने कब नींद की गोलियाँ लीं और कब नहीं लीं।
क्योंकि आमतौर पर जब आप गोलियाँ वगैरह लेते हैं तो अकेले होते हैं।
जब हम अकेले होते हैं, हम सब ख़ुद को कहानियाँ सुनाते हैं।
हम चीज़ों को हमेशा वैसा याद नहीं रखते जैसी वह वास्तव में थीं,
बल्कि जैसा हम चाहते हैं कि वह हों।
अगर बोरिस बता रहे हैं कि उन्होंने नींद की गोलियाँ ऐसे छोड़ी थीं
तो सवाल उठाने वाला मैं कौन होता हूँ?
फिर भी, मुझे हैरानी तो होती है कि उनकी कहानियाँ बदल क्यों जाती हैं।
जिस तरह की कहानियाँ वे दूसरों को सुनाते हैं, क्या वे उससे अलग हैं
जो उन्हें लगता है कि उन्हें ख़ुद को एक खिलाड़ी होने के नाते सुनानी चाहिए
ताकि वह शिखर तक पहुँच पाएँ?
कुछ लोगों को लगता है कि कभी-कभी
गेम खेलने के दौरान आपको कुछ खास किस्म के हालात पैदा करना पसंद है।
उदाहरण के लिए, शायद आप मैच को पाँचवें सेट तक ले जाएँ या टाईब्रेक तक ले जाएँ।
क्या आप जानबूझ कर ऐसी स्थितियों में जोश पैदा करने की कोशिश करते हैं?
कभी-कभी इतना सीधे तौर पर नहीं
पर अंदर से मुझे पता होता है कि मैं अपने प्रतिद्वंद्वी को हरा सकता हूँ।
कोई फ़र्क नहीं पड़ता चाहे मेरी टाँगों में दर्द हो रहा हो।
ऐसा करके, मैं अपने मानस की भी परीक्षा लेता हूँ। देखता हूँ कि मानसिक तौर पर मैं कितना ताक़तवर हूँ।
तो अगर मुझे पता है कि मैं अपने विरोधी खिलाड़ी को 6-2, 6-2 से हरा सकता हूँ,
तो मुझे मानना पड़ेगा, मैं कभी-कभी थोड़ा आलस कर बैठता हूँ।
पर फिर जब मामला ज़्यादा क़रीबी हो जाता है तो मुझे ज़्यादा ज़ोर लगाना पड़ता है।
यह अच्छा भी है और बुरा भी।
मैं अपनी ताक़त खो देता हूँ, शारीरिक ताक़त। पर मैं...
हाँ, पर मेरी मानसिक ताक़त बढ़ जाती है।
क्या?
क्या कहा तुमने?
मुझे ऑस्ट्रेलियन ओपन में हमेशा समस्या होती थी
क्योंकि वह हमेशा जनवरी के बीच में खेला जाता था।
ऑस्ट्रेलिया में बहुत गरमी होती है।
तो मुझे मौसम के साथ सामंजस्य बिठाने में तो बहुत समय लगता ही था,
पर समय का बदलाव भी मुश्किल लगता था।
बॉब ब्रैट ने कहा, "बोरिस, क्यों ना हम क्रिस्मस से पहले चलें,
पहले एडिलेड में एक प्रतियोगिता खेलें और पूरी तरह मौसम के अनुकूलित हो जाएँ।
बहुत ज़्यादा गरमी है।"
हाँ, दरअसल यह थोड़े दुख की बात है
क्योंकि कल मुझे फिर उसी ठंड और बर्फ़ में वापस जाना होगा।
मैं तुम्हें यह बताने आया हूँ कि यहाँ गरमी में बहुत ज़्यादा अच्छा है।
क्रिसमस की पूर्व-संध्या पर, हम एक रेस्तरां में थे। मैं बहुत उदास था।
मुझे अपने परिवार की याद आ रही थी।
आइ विश यू अ मैरी क्रिसमस आइ विश यू अ मैरी क्रिसमस
एंड अ हैपी न्यू यिअर
बाहर!
1991 ऑस्ट्रेलियन हार्डकोर्ट चैम्पियनशिप्स
मैग्नस लार्सन बनाम बोरिस बेकर
ऑस्ट्रेलिया में पहली छोटी प्रतियोगिता मैग्नस लार्सन के विरुद्ध थी,
जिसकी वरीयता दुनिया में शायद 100वीं थी।
सेट्स - गेम्स - पॉइंट्स वेस्ट एंड बीयर
मैं पहला सेट हार गया।
कभी-कभी हाँ, मैं केवल वही करता हूँ जो उस पल में ज़रूरी होता है।
अपने मन में, मुझे पता है कि चाहे मैं पहला सेट हार भी जाऊँ
और दूसरा और तीसरा भी... मैच मैं ही जीतूँगा।
इसी तरह मैं अपने मानस की परीक्षा लेता हूँ।
लार्सन 6-4, 3-6, 7-6
मैं हार गया। मैं पहले राउंड में हार गया, हालाँकि मैं सर्वोच्च वरीयता वाला खिलाड़ी था।
आप इस चीज़ के बारे में
क्या कहेंगे कि आपके जैसा खिलाड़ी उसके जैसे खिलाड़ी से हार गया?
मेरा ध्यान पूरी तरह वहाँ नहीं था।
वास्तव में बस यही कारण था। मेरा ध्यान अभी भी...
इतना भटका हुआ था कि...
कोर्ट पर लगातार चार पॉइंट तक
मैं ध्यान नहीं दे पाया।
बल्कि, मुझे तो लगा था कि दो के बाद ही मैं गेम जीत जाऊँगा।
क्या आप ख़ुद को प्रतिभाशाली खिलाड़ी मानते हैं? टेनिस में?
कभी-कभी मैं मानता हूँ।
कभी-कभी मुझे हैरानी होती है कि मैं एक बार फिर
उस समस्या से बाहर कैसे निकलूँगा।
अगर मैं दो सेट से हार रहा हूँ,
मुझे समझ नहीं आता कि मुझमें इतनी ताक़त कहाँ से आएगी
कि मैं बिना घबराए अपना दिमाग़ शांत रखूँ और फिर वह पॉइंट ले लूँ।
अक़्सर यह चीज़ मेरे लिए भी एक रहस्य होती है।
और फिर मैं इस नतीजे पर पहुँचता हूँ कि कुछ तो है
जिसके कारण मैं औरों से बेहतर कर पाता हूँ।
पर ऐसा बहुत बार नहीं होता।
जब मुझे यह फ़ुटेज मिली, मुझे किसी एकदम ही अलग चीज़ की याद आई।
हैरी हुडिनी ख़ुद को ख़तरनाक मुश्किलों में डालते थे
ताकि वह ख़ुद को उनसे बचाकर हमारा मनोरंजन करें।
बोरिस बेकर को ऐसा ही कुछ करने में अपने हुनर का रहस्य,
यहाँ तक कि अपनी प्रतिभा भी नज़र आई।
एक अडिग बल को बटोरने के लिए ख़ुद को बुरी स्थिति में डालना।
चूँकि मैं उनका भविष्य जानता था, मैं सोचने लगा कि क्या बीतते समय के साथ अनजाने में वह बुरे हालातों को
पैदा करना सीख गए थे।
जीवन की विचारधारा के तौर पर यह सही नहीं लग रहा था।
लेकिन टेनिस के कोर्ट पर वह अत्यंत आश्चर्यजनक था।
1991 ऑस्ट्रेलियन ओपन फ़ाइनल इवान लेंडल बनाम बोरिस बेकर
दोनों योद्धा, थोड़ा तनाव में।
और लेंडल ने पहली कुरसी ले ली है।
इवान लेंडल पहली गेम में सर्व करेंगे।
बहुत कुछ दाँव पर लगा हुआ था। इवान नंबर एक खिलाड़ी थे और मैं नंबर दो था।
अगर मैं उन्हें आज हरा दूँगा, तो मैं दुनिया का नया नंबर एक खिलाड़ी बन जाऊँगा।
- बाहर! - हाँ।
तो पहला पॉइंट लेंडल को मिलता है।
- बाहर! - गेम, लेंडल।
बाहर!
पाँचवी एस।
अब छः हो गई हैं।
- गेम, लेंडल। - लगातार तीन एस।
सेट पॉइंट पर पहुँच गए हैं।
सेट पॉइंट
गेम और पहला सेट, लेंडल को।
बेकर अपने हाथों-पैरों को इतना स्ट्रेच कर रहे हैं, मुझे कुछ ठीक नहीं लग रहा।
शायद कुछ हो न गया हो।
पर फिर वह अपने प्रशिक्षक को क्यों नहीं बुला रहे?
ख़ैर, यह बेकर की मानसिक शक्ति की असली परीक्षा होगी।
हम ये शब्द इतना सुनते हैं, "मानसिक रूप से दृढ़" और "मानसिक रूप से मज़बूत।"
आपके लिए इनका क्या मतलब है?
सबसे पहले तो, आप जानते हैं आप कौन हैं
नोवैक जोकोविच
...और आपका आत्मविश्वास आपके संदेहों से ज़्यादा मज़बूत है।
आप समझते हैं कि आपकी ताक़त किसमें है
और यह भी कि आपकी कमियाँ क्या हैं।
और कभी-कभी असुरक्षित महसूस करना भी एक ताक़त है।
ख़ास तौर पर पुरुषों के खेलों में, माना जाता है असुरक्षा की भावना की कोई जगह नहीं है,
अगर आप रो दें तो इसका मतलब आप कमज़ोर हैं।
मैं इससे बिल्कुल सहमत नहीं हूँ।
हम सब भावनाएँ महसूस करते हैं, दबी हुई भावनाएँ जो उभर जाती हैं जब हम संघर्ष करते हैं।
और हम सब के अपने डर हैं, अपने संदेह हैं और ऐसा महसूस करने में कोई बुराई नहीं है।
उस तरह के लंबे मैच में, अगर एक बार भी आपके मन में संदेह आ गया
और आपको लगा, "मैं सर्व करने के लिए अपनी दायीं बाँह नहीं उठा पा रहा," तो समझो सब ख़त्म।
असली चैम्पियन कई ग्रैन्ड स्लैम जीतते हैं क्योंकि उनमें वह मानसिक ताक़त होती है,
कि वह एक पल के लिए भी ग़लतियों को या ग़लतियों के ख़्यालों को भी
अपने मन में आने नहीं देते।
जब वे खेलते हैं तो केवल जीतने के लिए खेलते हैं।
वहाँ संदेह की कोई गुँजाइश नहीं है।
हम बाकी खिलाड़ी, हम यह मानते थे
कि हमें अपने प्रतिद्वंद्वी में कभी न कभी कोई कमी मिल जाएगी।
पर मुझे लगता है, बोरिस बस अपने बारे में सोचता था।
कि किसी न किसी पल वह उस स्तर पर खेलने लगेगा
जिस स्तर पर उसे लगता है उसे हर रोज़, हर पॉइंट के लिए खेलना चाहिए।
उसे देखकर लगता था कि वह सोचता है देर-सबेर वह हो ही जाएगा।
हो सकता है किसी समय वह उदास हो, मैच हार रहा हो।
पर फिर अचानक से वह मैच का पासा पलटकर अचानक से चैम्पियनशिप जीत जाता था।
और मानसिक तौर पर मज़बूत होने के लिए,
जीतने और हारने के बीच में यही फ़र्क है।
वह एक-दो पॉइंट के लिए हो सकता है या फिर एक गेम के लिए।
और वह चैम्पियन होने या न होने के बीच का फ़र्क है।
उस कोर्ट पर आप अकेले होते हैं।
और अगर आपको ख़ुद पर भरोसा नहीं है, आपके आत्मविश्वास में कमी है,
तो बेहतर होगा तुम मैच ही शुरू मत करो।
उस जगह बहुत अकेलापन होता है।
जब तुम्हें 20,000 लोग सामने बैठकर और लाखों घर पर बैठकर देखते हैं, तो डर लगता है।
मेरा मतलब, तुम... एक मर्द होने के नाते तुममें हिम्मत तो होती है।
मेरा मतलब है, तुम्हें... तुम्हें वहाँ जाकर सबको दिखाना होता है
कि मैं आज लड़ने के लिए तैयार हूँ।
मुझमें इतनी ताक़त कहाँ से आती है
कि मैं बिना घबराए अपना दिमाग़ शांत रखता हूँ और फिर वह पॉइंट भी लेता हूँ,
अक़्सर यह चीज़ मेरे लिए भी एक रहस्य ही है।
और फिर मैं इस नतीजे पर पहुँचता हूँ कि कुछ तो है
जिसके कारण मैं औरों से बेहतर कर पाता हूँ।
यह है वह बेकर जिसे हम जानते हैं और जिससे प्यार करते हैं।
लेंडल अब बहुत ग़ुस्से में है।
कृपया, शांत रहें।
हाँ। सेट बेकर को जाता है।
बोरिस बेकर के लिए तीन मैच पॉइंट,
तीन चैम्पियनशिप पॉइंट।
और फिर मुझे अचानक एहसास हुआ, "अरे, बाप रे।"
जल्दी ही यह ख़त्म हो सकता है। मैंने यह भी सोचा, "यह मेरा आख़िरी स्ट्रोक हो सकता है...
या बल्कि, नंबर एक के तौर पर मेरा पहला स्ट्रोक हो सकता है।"
क्या होगा अगर मैं यह जीत गया? इसके बाद तो कुछ भी नहीं बचेगा।
यह लीजिए, बेकर नए चैम्पियन बन गए हैं।
बेकर 1-6, 6-4, 6-4, 6-4
और अचानक, मानो मैं उड़ रहा था!
मैं सीधा खड़ा नहीं रह पा रहा था, मुझे चलना था, मुझे वहाँ से निकलना था।
मैं ख़ुद को शांत नहीं करना चाहता था क्योंकि अपनी पूरी ज़िंदगी मैं वही करता आया था।
मैं बाहर भागा और बस भागता ही चला गया।
एक सुरक्षा गार्ड मेरे पीछे भागता हुआ आया।
उसने कहा, "सुनो, बोरिस। सारी दुनिया इंतज़ार कर रही है।"
तो, यह है वह चलकर आना जिसका सपना बोरिस बेकर ने देखा था।
बोरिस बेकर दुनिया में नंबर एक
तो, मैं इस समय बहुत ज़्यादा कुछ नहीं कह सकता।
अभी इस समय मुझे इस सब पर बिल्कुल यक़ीन नहीं हो रहा और...
आप सबका धन्यवाद। मुझे माफ़ कीजिएगा। धन्यवाद।
मैं उस पल के बारे में सोचकर बहुत डरा हुआ था।
पर फिर उस पल में,
मुझे अचानक लगा जैसे मेरे कंधों से बहुत बड़ा बोझ हट गया हो।
वह कुछ हद तक सन् '85 के विम्बलडन जैसा था।
अब कुछ भी पहले जैसा नहीं होगा। उस पल में मुझे यही महसूस हुआ.
सब कुछ स्वच्छंद था।
सन् 1991 में, बोरिस बेकर दुनिया के नंबर एक खिलाड़ी बन गए।
कुछ ही सालों बाद,
जिन चीज़ों ने उन्हें आगे बढ़ने के लिए प्रेरित किया था,
वही चीज़ें उनके पतन का करण बनेंगी।
उप-शीर्षक अनुवादक: मृणाल अग्रवाल